عارف قوربانی : وه‌ڵا ئافه‌رین سه‌رۆكی په‌رله‌مان . – WTARIKURD\nبه‌درێژای ئه‌و چه‌ند ساڵه‌ی كه‌ركوك رزگار كراوه و كورد حوكمی ده‌كات ، له ئاستی نوخبه‌ی رۆشنبیر و هاوڵاتیانی كه‌ركوك و له ئاسته‌كانی خواره‌وه‌ی خودی حیزبه ده‌سه‌لاتداره‌كانی پارتی و یه‌كێتییشه‌وه به‌رده‌وام داوای ئه‌وه كراوه یان نوسینگه‌ی په‌رله‌مانی كوردستان له كه‌ركوك بكرێته‌وه , یاخود ئالیه‌تێك دابنرێت بۆ به‌شداریكردنی خه‌ڵكی كه‌ركوك له ده‌نگدان بۆ په‌رله‌مانی كوردستان و له نوێنه‌رایه‌تی كردنی كه‌ركوك له په‌رله‌مان .\nبه‌ڵام به‌داخه‌وه ئه‌م داواكارییانه هه‌میشه به فه‌رامۆشكراوی ماونه‌ته‌وه . له‌كاتێكدا به‌رده‌وامیش سه‌رۆك و جێگری سه‌رۆكی په‌رله‌مان ئه‌ندامی مه‌كته‌بی سیاسی پارتی و یه‌كێتیی بوون و ده‌ستڕۆیشتووی ناو بڕیاری سیاسی كورد بوون . كه‌چی هیچ هه‌نگاوێكی كرداریان له‌و باره‌یه‌وه نه‌نا .\nچوونی سه‌رۆكی په‌رله‌مان له‌و دۆخه‌ی ئێستای كه‌ركوك و ئه‌و بڕیاره‌ی بۆ كردنه‌وه‌ی نوسیگه‌ی په‌رله‌مانی كوردستان له‌و شاره، هه‌نگاوێكی كرداری و جدییه بۆ به ئاراسته‌ی مامه‌ڵه‌كردنێكی واقیعیانه‌ی كوردستانیانه له‌گه‌ڵ كه‌ركوكدا.\nسه‌رۆكێكی گه‌نج بێ پشت و په‌نا ، كه‌سێك نه له بزوتنه‌وه‌كه‌ی خۆی و نه له‌ناو هێزه سه‌ره‌كیه‌كانی كوردستان خاوه‌ن نفوز و پشتیوانی نه‌بێت و بڕیاری ئازایانه‌ی له‌م شێوه‌یه‌ی ، به‌ڕاستی جێگه‌ی ستایش و ده‌ستخۆشیه . بۆیه ده‌ڵێم وه‌ڵا ئافه‌رین سه‌رۆكی په‌رله‌مان .\nسەرچاوە / خەندان .


سه‌رۆك بوش ده‌ڵێت ئه‌مریكا له عێراق پـێـشـكه‌وتن به ده‌سـت ده‌هێنێت\nی مانگی سێ ٣٠, ٢٠٠٦\nسه‌رۆك بوش ده‌ڵێت هه‌رچه‌نده توند و تیژی له عێراق به‌رده‌وامه به‌ڵام ئه‌مریكا ئه‌ركه‌كانی له‌و وڵاته به‌ره‌و پـێشه‌وه ده‌ڕوات. به‌ڕێز بوش ستراتیژیـیه‌كه‌ی خۆی ڕوون ده‌كاته‌وه سه‌باره‌ت به چۆنێتی به ده‌ستهێنانی سه‌ركه‌وتن له عێراق له كاتێـكدا زۆربه‌ی ئه‌مریكـیـیه‌كان پـێـیان وایه ئه‌و وڵاته به‌ره‌و شـه‌ڕی ناوخۆ ده‌ڕوات.\nله دوا هه‌وڵه‌كانی بۆ وه‌رگێڕانی ڕای گشتی سه‌باره‌ت به‌و شه‌ڕه كه پشـتیوانی كردن لێی دابه‌زیوه، سه‌رۆك بوش ویسـتی وه‌ڵامی هه‌ندێ له‌و پـرسـیارانه بداته‌وه كه ئه‌مریكیـیه‌كان سه‌باره‌ت به عێراق ده‌یـپـرسـن.\nله‌وانه، بۆچی عێراقـیـیه‌كان زۆر ناكۆكن؟ وه ئایا ئه‌مریكا بووه هۆی نائارامی به لابردنی سه‌دام حوسه‌ین له ده‌سه‌ڵات؟ له دوای سێ هه‌ڵبژاردن ده‌پـرسـن بۆچی گه‌لی عێراق وا به گرانی به یه‌كه‌وه ده‌بن؟ وه ئایا وڵاتێـك به‌و پارچه پارچه‌یـیه بتوانێت دیموكراتیـیه‌تێـكی جێـگیر پـێـكبـهێنێت؟ ده‌پـرسـن بۆچی هێزه‌كانمان ناگه‌ڕێنیـنه‌وه و عێراقیـیه‌كان به جێبـهێـڵین خۆیان به ته‌نها كێشـه‌كانیان چاره‌سه‌ر بكه‌ن؟\nله میانه‌ی گوتاره‌كه‌یدا بۆ كۆمه‌ڵه‌یه‌ك كه له ئه‌ندامانی هه‌ردوو پارتی كۆماری و دیموكرات پـێـكدێت كه بانگه‌شه بۆ ئازادی سـیاسی ده‌كات، سه‌رۆك بوش گوتی داگیركردنی ئه‌مریكا بۆ عێراق نه‌بۆته هۆی توند و تیژی به‌ڵكو ئه‌وه میراتی سه‌دام حوسه‌ینه له سـه‌ركوتـكردنی دڕندانه‌ی بۆ عێراقیـیه‌كان.\nگوتی عێراق ئه‌و نیشـتیمانه‌یه كه به جه‌سته و سـۆزی بریندار بووه له ماوه‌ی 30 ساڵی حكومكردنی سـته‌مكارانه‌ی سه‌دام، وه ئه‌م برینانه‌ش كاتی ده‌وێت تا سـاڕێژ بـبـێته‌وه.\nگوتیشی تیرۆریسـته‌كان ئه‌م برینانه ده‌كولێنه‌وه بۆ ڕێـگرتن له پـێـكهـێنانی حكومه‌تی نوێ و هه‌ڵـگـیرسـاندنی شه‌ڕی ناوخۆ.\nسه‌رۆك بوش ده‌ڵێت، دوژمنانی ئازادی عێراق هه‌مان تاكـتیكه‌كانی سـه‌دام به‌كارده‌هێنن بۆ كوشتن و تۆقاندنی عێراقـیـیه‌كان له هه‌وڵه‌كه‌یان بۆ هاندانی دابه‌شبوونێـكی تیره‌یی.\nدوا ڕاپـرسـی ده‌ری ده‌خات كه له سه‌دا 66 ئه‌مریكیـیه‌كان پـێـیان وایه ڕێـگـرتن له هه‌ڵـگیرسـانی شه‌ڕی ناوخۆ له عێراق هه‌ره‌سی هێناوه.\nسه‌رۆك بوش هێشـتا گه‌شبینه به ئاینده‌ی سـیاسی عێراق.\nهه‌روه‌ها گوتی، هه‌ندێ له ئه‌مریـكیـیه‌كان ناڕازین له‌سه‌ر بڕیاردانی داگیركردنی عێراق، به‌ڵام ده‌بێت هه‌موو كه‌سـێـك ڕازیبێت له‌سه‌ر ئه‌وه‌ی كـشانه‌وه‌ی هێزه‌كانی ئه‌مریكا ئێسـتا له عێراق ده‌بێت به كاره‌سـات.\nگوتیشی، ئه‌مریكا له كۆتایـیدا عێراق هه‌ر به‌جێ ده‌هێـڵێت، به‌ڵام هه‌رگیز پاشـگه‌ز نابێـته‌وه و پاشان هه‌موو جیهان بـڵێـت ئه‌مریكا خاوه‌نی قـسه‌ی خۆی نیـیه و سـته‌مكاره‌كانی ڕۆژهه‌ڵاتی ناوه‌ڕاسـت گاڵته به هه‌ره‌سـهێنانی وره‌ی ئه‌مریكا بكه‌ن و باشـتر خۆیان له شـوێنه‌كانیان جـێـگیرتر بكه‌ن.


پوختەى ڕاگەیاندنى مۆبایلى OnePlus 2 – کەی ئای تی ئێن\nبابەتی گرینگ 28, ته‌مموز 2015\nپوختەى ڕاگەیاندنى مۆبایلى OnePlus 2\nبەیانى ئەمڕۆ کۆمپانیاى (وەن پڵەس)ى چینى، دواى چاوەڕوانیەکى دوور و درێژ بەشێوەیەکى فەرمى پەردەى لەسەر نەوەى دووەمى مۆبایلى هۆشمەندى (OnePlus) لادا بەناوى (OnePlus 2)، ڕاگەیاندنەکە بۆ یەکەمجار لە جیهاندا بەشێوەى تەکنەلۆژیاى “ڕاستى خەیاڵى – Virtual Reality” نیشاندرا و هەوادار و بینەران دەیانتووانى لەڕێگەى ئەپڵکەیشنى تایبەتى بۆ سیستەمى ئەندرۆید، بەشێوەى تەکنەلۆژیاى ڕاستى خەیاڵى یاخود هەر بەشێوەیەکى ئاسایی بینەری ببن.\nمۆبایلەکە لەژێر دروشمى (هەرگیز کۆڵمەدە) پەردەى لەسەر لادرا، کە جەخت لە دڵنیاکردنەوەى بەکاربەران دەکات بەوەى کە دەتوانن بەنرخێکى کەم ببن بە خاوەنى مۆبایلێکى هۆشمەندى تایبەتمەندى بەرز بەبەراورد لەگەڵ مۆبایلى کۆمپانیا گەورەکانى تر، وەک وەن پڵەس دەڵێت: “2016Flagship Killer” کە مەبەستى ئەوەیە مۆبایلەکەى بکوژى مۆبایلەکانى ساڵى داهاتوو دەبێت.\nتایبەتمەندییەکانى مۆبایلى OnePlus 2:\nقەبارەى ڕوونماکەى ٥،٥ ئینجە لەجۆرى LCD بەڕوونى 1080P و بەچڕى ٤٠١ پێکسڵ لە ئینجێکدا.\nبە پرۆسێسەرێکى Snapdragon 810 هەشت ناوکى و بە تەرەدودى ١،٨ گێگاهێرتز کاردەکات.\nپرۆسێیەرى گرافیکى Adreno 430.\nبیرگەى ناوخۆیی ١٦ گێگابایت و ٦٤ گێگابایت.\nفەبارەى ڕامەکەى ٣ گێگابایت بۆ وەشانى ١٦ گێابایت و ٤ گێگابایت بۆ وەشانى ٦٤ گێگابایت.\nکامێراى دواوەى ١٣ مێگاپێکسڵە لەگەڵ جێگیرى بینایی (OIS) و هەستەوەرى لەیزەرى و دوو فلاش وە پشتگیرى تۆمارکردنى ڤیدیۆ بەجۆرایەتى 4K دەکات\nکامێراى پێشەوەى ٥ مێگاپێکسڵ.\nهێزى پاترییەکەى ٣٣٠٠ میلى ئەمپێرە لە کاژێرێکدا.\nبە ڕوومى OxygenOS لەسەر بنچینەى ئەندرۆید وەشانى٥،١ کاردەکات.\nئەستووریەکەى ٩،٨٥ ملیمە.\nکێشەکەى ١٧٥ گرامە.\nدیزاینى ئامێرەکە شتێکى ئەوتۆى لەگەڵ وێنە دزەکراوەکانى ڕابروو جیاواز نەبوو، بەڵام دووگمەى Alert Slider بۆى زیادکراوە، کە بەکاردێت بۆ گۆڕینى بارودۆخى مۆبایلەکە لەنێوان بێدەنگکردن و لەرینەوە و ئاسایی، هەرى لاشەى مۆبایلەکەیە لە ئەلەمنیۆم و مەگنیسیۆم دروستکراوە.\nمۆبایلەکە جووت سیم کاردە و پشتگیرى تۆڕەکانى نەوەى چوارەم دەکات وەک پێشتر کۆمپانیاى وەن پڵەس ڕایگەیاند کە مۆبایلەکە پشتگیرى کەیبڵى USB Type-C دەکات بۆ بارگاویکردنەوە و ئاڵوگۆڕى داتاکان، مۆبایلەکە تواناى خوێندنەوەى هەستەوەرى پەنجە (پەنجەمۆر)ى هەیە، وەک کۆمپانیاکە دەلێت کەوا خوێندنەوەى هەستەوەرى پەنجە لە مۆبایلە نوێکەیاندا خێراترە وەک لە مۆبایلى (ئایفۆن ٦)ى کۆمپانیاى ئەپڵی ئەمریکى، کۆمپانیاکە دەڵێت کە بەکاربەر دەتوانێت تاوەکو ٥ پەنجەمۆر زەخیرە بکات.\nبەرگ یاخو پارێزەرى دواوەى مۆبایلەکە بەچەندین ڕەنگ و کەرەستەى نوێ دیزاینکراوە، کە بەکاربەر دەتوانێت لەماوەى چەند چرکەیەک بیگۆڕێت، وەک لەخوارەوە ئاماژە بە ڕەنگ و جۆرەکان دەکەین:\nSandstone: لمى بەردى ساف لە پێکهاتەى پلاستیکى، کە لە مۆبایلى (OnePlus 1) بەکارهاتبوو.\nBamboo: دیزاینى داڕژراو لە دارى بامبو(حەیزەران) بەشێوەیەکى کراوە.\nRosewood: ڕەنگێکى دارینى تاریک، کە وا لە مۆبایلەکە دەکات ڕێکپۆشتر دەربکەوێت.\nBlack Apricot: دیزاین لە دارى قەیسى ڕەش.\nKevlar: ئەم جۆرە دیزاینکاراوە لە ڕێشاڵى بەهێز، بۆ برگەگرتنى زیاترى مۆبایلەکە وە بەرگیکردن لە ڕووشان.\nمۆبایلەکە دوو وەشان یاخود دوو جۆرى هەیە، یەکەمیان وەشانى بیرگەى ١٦ گێگابایت و ڕامى ٣ گێگابایت، دووهەم بیرگەى ٦٤ گێگابایت و ڕامى ٤ گێگابایت، کۆمپانیاکە دەڵێت کە مۆبایلەکە لە ١١ مانگى ئاب/٨ دەکەوێتە بازاڕەکانى ئەمریکا ، کەنەدا ، ئەوروپا ، هیندستان ، چین، دەربارەى ڕۆژهەڵاتى ئاسیاش مۆبایلەکە لە چارەگى کۆتایی ئەمساڵ دەخرێتە بازاڕەکانەوە، دەربارەى نرخیش مۆبایلەکە بۆ وەشانى ١٦ گێگا نرخى ٣٢٩ دۆلارە و وەشانى ٦٤ گێگا نرخەکەى ٣٨٩ دۆلارە، بەڵام نرخەکەى بەگوێرەى ئەو وڵاتەى کە لێی دەکڕیت دەگۆڕێت، وەک لە وێنەکەى خوارەوە ئاماژە بەنرخەکانى دراوە.\nجێگەى ئاماژە بۆ کردنە مۆبایلى OnePlus 2 لەپاڵ زمانە بەناوبانگەکان زمانى شیرینى کوردی بەشێوەیکى فەرمى تێدایە.\nوێنەگەیەک لە مۆبایلى وەن پڵەس ٢:\nتەواوى ڕاگەیاندنەکە لە یوتیوب:\nتاگەکان OnePlus OnePlus 2 مۆبایل هەواڵ


11:29 - 08/09/2020\nنەخوێندەواری لە زۆرێك لە وڵاتانی جیهان بە تایبەت وڵاتە دواكەوتوەكان، بۆتە دیاردەیەكی ئاشكرا و بەربڵاو، ئەوەش كاریگەری زۆری كردۆتە سەر دۆخی ژیانی تاكەكانی كۆمەڵگە لەو وڵاتانە، بەجۆریك وایكردوە ژیانێكی سەخت بگوزەرێنن.\nبەمەبەستی دانانی سنورێك بۆ نەخوێندەواری و كەمكردنەوەی رێژەكەی، رێكخراوی یونسكۆی سەر بە نەتەوەیەكگرتوەكان، (8ی ئەیلول)ی هەمو ساڵێكی وەك ڕۆژی جیهانیی خوێندەوارى دیاریكردوە، كە مەبەست لێی دانانی سنورێك بۆ کێشەى نەخوێندەوارى و دۆزینەوەی رێگا چارەسەری گونجاو.\nرۆژەكە هەرساڵەی لەژێر ناونیشانێكدا یاد دەكرێتەوە، بۆ ئەمساڵیش كۆرۆنا كاریگەری لەسەر ئەو رۆژە دروستكردوە و ناونیشانەكەی بریتییە لە"نەهێشتنی نەخوێندەواری، خوێندن و فێربون لەكات و دوای كۆرۆنادا".\nهۆكاری دیاریكردنی ئەو ناونیشانە بۆ ئەوەیە كە لەكاتی بڵاوبونەوەی ڤایرۆسەكەدا، هەڵمەتەكانی نەهێشتنی نەخوێندەواری وەستا، رێكخراوەكەش دەیەوێت لەڕێگەی ناونیشانی ئەم رۆژەوە ئامراز و كەرەستەی نوێ بۆ فێركردنی ئەو كەسانە تەرخان بكات كە نەخوێندەوارن، وەك بەكارهێنانی تەلەفزیۆن و ئینتەرنێت تاوەكو لەحاڵەتی هاوشێوەی كۆرۆنادا هیچ كەسێك لە هەڵمەتەكانی نەهێشتنی نەخوێندەواری دانەبڕێت.\nرۆژی جیهانیی نەهێشتنی نەخوێندەواریی بۆ یەکەمجار لە كۆنگرەی نێودەوڵەتی وەزیرەكانی پەروەردەو فێركردن كە ساڵی (1965) لە تاران بەڕێوەچو و باسی لێوەكراو دوای ساڵێكیش بەشێوەكی فەرمی (8ی ئەیلول) بۆ یادكردنەوەی دیاریكرا.\nعێراق و هەرێمی كوردستان یەكێكن لەو ناوچانەی رێژەیەكی زۆر لە نەخوێندەواری تێدایە، ئەوەش بەهۆی ئەو جەنگ و كێشە و گۆفتانەی روڕویان بۆتەوە، ئەمە لە كاتێكدایە ساڵی ۆ(8ی ئەیلول) عێراق خەڵاتی یونسسكۆی وەرگرتوە بۆ روبەڕوبونەوەی نەخوێندەوەرای.\nبەڵام لەئێستادا بەپێی ئامارەكانی وەزارەتی پلاندانانی عێراق ئاست و رێژەی نەخوێندەواری لەنێوان گەنجان ی گەیشتووەتە (%8.3 ) ئەوە رێژەیەكی مەترسیدارە بۆ چینێكی هەستیاری وەك و گەنجان ئەمە جگە لەوەی كەسانێكی زۆر لە چینە جیاوازەكانی دیكە بەدەست نەخوێندەوارییەوە دەناڵێنن.\nپێشتریش رێكخراوی هیومان هیومان رایتس وۆچ، بۆ چاودێریكردنی مافەكانی مرۆڤی سەر بەنەتەوە یەكگرتووەكان ڕایگەیاندبوو، بەشێكی گەنجان و هەرزەكارانی عێراق كە تەمەنیان لەنێوان (15 بۆ 29) ساڵیدایە نەخوێندەوارن، چونكە تەنها (32,5%)ی ئەو تەمەنە لە خوێندنگاندا دەخوێنن.\nهیومان رایتس وۆچ ئاماژەی بەوەشكردوە كە لە كۆی (37)ملیۆن هاوڵاتی عێراقی، زیاتر لە شەش ملیۆنیان نەخوێندەوارن و لەو رێژەیەش (6,5%)یان لە رەگەزی مێن (%10.2) لە رەگەزی نێرن.\nبۆ رێگری كردن لەو دیاردەیەش پێویستە بەرپرسانی وڵاتانی جیهان و بە تایبەت وڵاتە دواكەوتوە هەژارەكان هەوڵی و پلانی بەردەوامیان هەبێت تاوەكو رێژەی نەخواندەواری كەمبێتەوە، بەوەش بەشێكی زۆری كێشە و گرفتی ئەو كۆمەڵگانە چارەسەر دەبن.\nبەپێى دواین ئامار، (800) ملیۆن کەس نەخوێندەوارن، زیاتر لە (260) ملیۆن منداڵیش ناچنە بەر پڕۆسەى خوێندن و ناخوێنن،هاوکات (400) ملیۆن منداڵیش دواى تەمەنى (11) ساڵى خوێندن جێدێڵن.


گەلۆ ھەدەپە نێزیكی دەستھلاتێ دبە – Sibehî سبەھی\nگەلۆ ھەدەپە نێزیكی دەستھلاتێ دبە\nBergeh Kurdistan On 08/07/2021 / سیاسی\nل تركیێ و باكورێ كوردستانێ مژارەك تێ گۆتوبێژ کرن کو، دبێژن ئه‌ردۆگان ب هه‌ڤالبه‌ندیا باخچه‌لی و مەهەپێ گه‌له‌ک پشتگریا خه‌لکێ وندا کریە. نها ژی ئه‌ردۆگان هه‌ول دده کو ژ باخچه‌لی و مەھەپێ خلاس ببه.\nهه‌ری داوی پارله‌مه‌نته‌رێ هەدەپێ یێ ستەنبولێ ئه‌رۆل کاترجۆگلو د داخوویانیه‌کا خوه دا دبێژه کو، ئه‌گه‌ر ئه‌ردۆگان گاڤه‌کێ بەر ب ھەدەپێ ڤە باڤێژه دێ هەدەپە ژی خوه نێزکی ده‌ستهلاتێ بکه. هه‌روه‌ها کاترجۆگلو به‌حسا پێڤاژۆیه‌ک یا نوو یا چاره‌سه‌ریێ دکه و به‌حسا ڕۆلا ئۆجەلان ژی دکه. لێ ئه‌ڤ گۆتارا پەرله‌مه‌نته‌رێ هەدەپێ ل دژی سیاسه‌تا قه‌ندیل و پەکەکێ یا ل هەمبه‌ر ئه‌ردۆگانه. ھەتا چو رادە دێ قەندیل رێ بدە كو ھەدەپە خوە نێزیكی دەستھلاتێ بكە؟\nتێ زانین کو نها د ناڤا هەدەپێ دا 3 دیتنێن جودا په‌یدا بوونه. گروپا چه‌پێن ترک و که‌مالیست ، ناخوازن هەدەپە د ده‌ربارێ ده‌ستهلاتێ دا هندی سه‌رێ ده‌رزیێ ژی ب ئه‌رێنی بفکره، ئانكو ب چو ئاوایی ناخوازن ھەدەپە خوە نێزیكی دەستھلاتێ بكە. چه‌پێن ترک کو نها د ناڤا هەدەپێ دا ده‌ستهلاتن. ژ ئالیه‌ک دن د ناڤا هەدەپێ دا هنده‌ک ل گۆرا قه‌ندیل و هنده‌ک ژی ل گۆرا ئیمرالی ته‌ڤدگه‌رن . ئه‌ڤ یه‌ک گه‌له‌ک ئاشکه‌ره بوویه و گۆتوبێژ ل پشت پەردێ ب گه‌رمی تێنه کرن. هه‌روه‌ها یێن کو دبێژن ئۆجەلان جهێ بریارێ یه ب ئاوایه‌کی د ده‌ربارێ ده‌ستهلاتا ئه‌ردۆگان دا هه‌ولددن په‌یامێن نه‌رم بدن.\nئیحتمالا كو ئۆجەلان دگه‌ل ده‌ستهلاتا تركیێ ب پلانەكێ قه‌ندیل ته‌سفیه بکه، ده‌رکه‌تیه هۆلێ. ده‌ستهلات نها هه‌ولدده کو، د ده‌مه‌ک مناسب دا جاردن ڕێ بده هه‌ڤدیتنا ل گه‌ل ئۆجەلان دەست پێ بكە. دێ هینگێ ڕه‌وش زه‌لالتر ببه و ناکۆکیێن ئیمرالی و قه‌ندیل ڤه‌کری بێنه گۆتوبێژ کرن. ئه‌ڤ یه‌ک دێ ڕه‌وشا هەدەپێ ژی زه‌لال بکه.\nهەدەپە دمینه یان تێ گرتن، ئه‌ڤ ژی خاله‌که کو میت و ئۆجەلان گۆتوبێژ دکن. ژ خوه چو جارا هه‌ڤدیتن د ناڤبه‌را به‌رپرسێن میتێ و ئۆجەلان دا قوت نه‌بوونه ، هه‌ر به‌رده‌وامن. سه‌رۆکا ئی پارتیێ، مه‌رال ئاکشه‌نه‌ر، ژی دا خوویاکرن کو، ئه‌و باش دزانن كو د ناڤبه‌را ده‌ستهلاتێ و عبداللە ئۆجەلان دا هه‌ڤدیتن هه‌ر به‌رده‌وامه.\nڕۆژا 9 ێ مه‌هێ ئه‌ردۆگان سه‌ردانا دیاربه‌کرێ دکه. هێڤیه‌ک نینە کو ئه‌ردۆگان په‌یامێن گرنگ د ده‌ربارێ کوردان دا بده. لێ هه‌ر دێ به‌حسا پێڤاژۆیه‌ک نوو بکه، گه‌له‌ک ڤه‌کری نه‌بێژە ژی، دێ مرۆڤ بزانبه كا ئارمانجا ئه‌ردۆگان دێ چبه. تێ زانن کو به‌شه‌ک ژ ناڤا ئاک پارتیێ دا دخوازن ئه‌ردۆگان ژ باخچه‌لی دوور بکه‌ڤه.\nل باکورێ کوردستانێ به‌رپرسێن ده‌وله‌تێ، ڕێڤه‌به‌رێن ده‌وله‌تێ ، تایبه‌تی والی و به‌رپرسێن ئه‌وله‌هیا باژاران پرانی زەلامێن مەهەپێ نه. ئاک پارتی ب خوه ژ ژ ڤێ یه‌کێ نه‌رەحه‌ته. به‌ری دو ڕۆژان ده‌ستهلاتێ هنده‌ک ژ ڤان به‌رپرسێن ئه‌وله‌هیا باژاران گوهه‌رتن. ئیحتماله کو هه‌مان تشت ژ بۆ والیان ژی بێته کرن. ئه‌ڤ گاڤ وه‌ک بالکێشه‌کیه‌که ژ بۆ مەهەپێ.\nلێ د ڤێ ده‌ما کو به‌حسا هلبژارتنێن پێشوه‌خت تێ کرن، گه‌له‌ک ڕاپرسین ژی تێنه کرن. د پرانیا وان ڕاپرسیان دا مەهەپە د بن به‌ندا هلبژارتنا دا دمینه. ئه‌ردۆگان ژی ڤێ یه‌کێ دبینه و ممکنه هه‌ولبده ژ باغچه‌لی خلاس ببه.\nدێ د چه‌ند ڕۆژێن ل پێشیا مه دا گه‌له‌ک تشت زه‌لالتر ببن.


به‌هۆی ته‌شه‌نه‌كردنی كۆرۆنا ئێران دوو هەفتە قەدەغەی هاتووچۆی راگەیاندەوە\nبه‌هۆی رێژه‌ی تووشبووانی كۆرۆنا كۆماری ئیسلامی ئێران، بۆ ماوەی دوو هەفتە قەدەغەی هاتووچۆی راگەیانده‌وه، ته‌ندروستی ئه‌م وڵاته‌ش رایگه‌یاند: 12931 كەس تووشی ڤایرۆسه‌كه بوون.\nبەمەبەستی رێگرتن لە بڵاوبوونەوەی زیاتری ڤایرۆسی كۆرۆنا، حكومەتی ئێران بۆ ماوەی دوو هەفتە قەدەغەی هاتووچۆی راگەیانده‌وه بەپێی ئەو بڕیارەش ئێران دابەشكراوە بۆ سێ ناوچەی جیاواز و بەپێی رێژەی تووشبووان ناوچەكان دیاریكراون، رۆیشتن بۆ ئەو شارانەی لە ناوچەی سوردان سزاكەی یەك ملیۆن تمەنە، كاروبارەكانیش دابەشكراون بەسەر چوار خشتەدا و لە شارە سوورەكاندا تەنها كاروباری خشتەی یەك كە بە كاروباری پێویست ناوبراون مۆڵەتی كاركردنیان هەیە.\nبه‌پێی بریاره‌كه‌ی حكوومەتی ئێران هاتووه، دوای دوو هەفتە پێداچوونەوە بەو بڕیارەدا دەكەن و ئاڵوگۆڕی تێدا دەكەن.\nلەلایەكی دیكه‌وه سیما سادات لاری وتەبێژی وەزارەتی تەندروستی ئێران لە كۆنفڕانسێكی ڕۆژنامەوانیدا ڕایگەیاند: لە 24 كاتژمێری ڕابردوودا 12931 كەس لە ئێران تووشی ڤایرۆسی كۆرۆنا بوون و 431 كەسیش گیانیان لە دەستداوە.\nوتەبێژی وەزارەتی تەندروستی رایگه‌یاند: كۆی گشتی تووشبووانی ڤایرۆسی كۆرۆنا لە ئێران گەیشتۆتە 481 هەزار و 308 توشبوو، تائێستاش 596 هەزار و 136 تووشبووی كۆرۆنا لە ئێران چاكبوونەتەوە، پێنج هەزار و 778 تووشبووش تەندروستییان ناجێگیرە.\nڤایرۆسی کۆرۆنا زیاتر لە 150 وڵات بڵاوبووەتەوە و هه‌فته‌ی رابردووش دوو كۆمپانیا له بواری ده‌رمان دۆزینه‌وه ڤاكسینی كۆرۆنایان راگه‌یاند.


هەواڵ / کوردستان :: 11/01/2020 :: 237 جار بینراوە\nتاگ :: روداو و تاوان رۆژئاوای کوردستان\nهێزێن ئاسایشا رۆژئاڤایێ كوردستانێ، رێ نه‌دان هێزێن رووسیا بچن ده‌رگه‌هێ سێمالكا یێ دناڤبه‌را رۆژئاڤا و باشوورێ كوردستانی دا.\nره‌وانگه‌ها سوورى بۆ مافێن مرۆڤان راگه‌هاند: ئه‌ڤرۆ شه‌مبى 11-ێ كانوونا دووێ 2020، هێزه‌كار رووسى ب 30 ترۆمبێلێن له‌شكه‌رى، ژ باژارێ حه‌سه‌كه هه‌ولدان بچن ده‌رگه‌هێ سێمالكا، لێ هێزێن ئاسایشا رۆژئاڤایێ كوردستانێ رێ نه‌دان وێ هێزا رووسیا.\nلدۆر هه‌مان مژارێ، فه‌خرى عه‌گید، ل رێڤه‌به‌ریا ده‌رگه‌هێ سێمالكا بۆ دواڕۆژ گۆت:"ئه‌و هێزا رووسیا دڤییا وه‌ك گه‌له‌ك ده‌ڤه‌رێن دى یێن سنوورێ رۆژئاڤایێ كوردستانێ كو هێزێن رووسى لێدگه‌رن، ڤێجارێ بچن سێمالكا، لێ هێزێن ئاسایشێ رێ ل وان گرتن".\nناڤبۆرى خوه‌یاكر:"لدووڤ رێككه‌ڤتنا تركیا و رووسیا ل سالا ده‌ر‌بازبوویى، نابیت ژ بلى هێزێن رێڤه‌به‌ریا خوه‌سه‌ر چۆ هێزێن دى بچن ده‌رگه‌هێ سێمالكا، ته‌نانه‌ت هێزێن رووسیا ژى، له‌ورا ئه‌ڤرۆ ئاسایشێ رێ نه‌دا وان هێزێن رووسیا".\nئه‌وژى دازانین:"پێشتر هێزێن رووسیا سۆزدابوو رێڤه‌به‌ریا خوه‌سه‌ر بۆ پێشڤه‌برن و سه‌خبێركرنا ده‌رگه‌هێ سێمالكا هاریكاریا رێڤه‌به‌ریا خوه‌سه‌ر بكه‌ن، لێ هاتنا وان یا ڤێ جارێ بێ هه‌ماهه‌نگى بوو و نه‌یا زه‌لال بوو".


چۆن لە مەسەلەی فەلەستین تێبگەین؟ دیدێکی ئیسلامیی کوردستانی\nمەسەلەی فەلەستین ھاوشێوەی مەسەلەی کوردستان و زیاتریش، بۆتە جێگەی چەندین مشتومڕو ھەڵوێستگیریی نێوخۆیی و ڤھەرێمایەتی و نێودەوڵەتی. ئەوەی ئەم مەسەلەشی ھەستیارتر کردووە، ڕەھەندە ئاینییەکەیەتی، لە سۆنگەی تێکەڵبوونی مەسەلەی خاك و ڕزگاری بە قودس و مزگەوتی ئەقسا. ئەمەش وریا نەبین دەبێتە سەرچاوەی کێشمەکێش و ھەستیاری نێوخۆیی. لە کاتێکدا ڕەواو ڕێپێدراو نیە، مەسەلەیەکی لەو جۆرە بۆ ئێمە لە کوردستاندا ببێتە مەسەلەیەکی نێوخۆیی و بەرامبەر یەکدی بەکاری بێنین.\nبەڵام ئەمە ھەر بە قسەو ئامۆژگاری و دروشمی نەتەوەیی ڕوت نابێت، بەڵکو پێویستی بەخستنەڕووی تێگەیشتنێکی ھاوسەنگە، کە لە دیدێکی ئیسلامیی کوردستانیەوە، ھاوسەنگی لە نێوان ھەردوو ھەستی ئیسلامی و ئینسانی و بەرژەوەندییە نیشتیمانیەکانی ئێمەدا دروست بکات. ئەوەش ئەوەیە لەم وتارەداو بەشێوەیەکی کورت لەم چەند خاڵەی خوارەوەدا، ھەوڵی رونکردنەوەی دەدەین:\n١- ھاوپێناسەیی بۆ سروشت و ناوەڕۆکی مەسەلەی فەلەستین. کە مەسەلەیەکی ڕەواو دادپەروەرانەیە، پرسی داگیرکاری و بێبەشکردنی گەلێکە لە ماف و ڕزگاری و پێکھێنانی قەوارەی سەربەخۆ. پرسیار خستنە سەر ئەم ڕاستیە، لە سۆنگەی کێشەی ئێمە لەگەڵ ناسیۆنالیزمی عەرەب لە عێراق و سوریا و کاردانەوەی حساب بۆنەکراو خزمەت ناکاو کێشەکە بە ناوخۆیی دەکات. لە بەرامبەرەوە وێناکردنی کێشەکە وەك کێشەیەکی دینیی ڕووت ناڕاستە، لە شرۆڤەکردن و ھەڵوێستگرتنی سیاسیدا دوچاری ھەڵەمان دەکات، بەحوکمی ڕەھەندە سیاسی، نەتەوەیی، ھەرێمایەتی و نێودەوڵەتیە بەیەکداچووەکانی.\n٢- جیاکردنەوەی ھاوسۆزی لەگەڵ ھەڵوێستی سیاسی. ھاوسۆزی بەشدارییەکی دەرونیە لەگەڵ مەسەلەکەداو ھەڵقوڵاوی ھەستی موسوڵمانێتی و ئینسانی و ویژدانی ئەخلاقیی ئێمەیە. واتە ئێمە لە سۆنگەی ھاوبەشی ئیسلامی و ئینسانی و ئەخلاقیبونمانەوە، ھاوخەمی خۆمانیان بۆ دەردەبڕین، نزای سەرکەوتن و کۆتایھاتنی ستەمی سەریان دەکەین. ئەم ھەستە کە دەربڕینی لە ئاستی تاکەکەسی و میللییەکەیدا بەشێوەیەکی میانەڕەو سروشتیەو دەتوانرێت خزمەتیشی پێبکرێت و لە کاتی خۆیدا کەم و کورتیی سیاسیشی پێ پڕبکرێتەوە، جیاوازە لە ھەڵوێستی فەرمی و سیاسی کە تواناو بوون و نەبوونی بەرژەوەندی و ڕێکەوتنی لەوەو پێشتر، ئاراستەی دەکەن. لانی کەمیشی پشتیوانی نەکردنە لە ستەمی سەر فەلەستینییەکان و لانی زۆری تواناو ھەڵسەنگاندن و شرۆڤەو بەرژەوەندی و زانیارییەکان دیاری دەکەن. لە دۆخێکی وەکو گەلانی ناوچەکەو کوردستاندا، سیاسەتمەداری ژیر ھاوسەنگی لە نێوان ھەست و ڕای گشتی و بەرژوەندییەکاندا دێنێتە دی. یەکێ لە ھەڵەی چەپ و ئیسلامییەکان لە کاتی خۆیدا لەوەدا بوو، ھێندەی کاریان بۆ مەسەلە ئایدۆلۆژی و نێونەتەوەییەکان دەکرد، بەو ئەندازە ڕەچاوی بەرژەوەنی نیشتیمانی و ڕێسای (الاقربون اولي بالمعروف)یان نه دەکرد؟!\nلە کاتێکدا دیدە فقھیە مێژووییەکەش لە دابەشکردنی زەکاتدا لە بازنەی نزیکەوە دەست پێدەکات، دوای پڕکردنەوەی پێویستیەکانی بازنە نزیکەکە ڕێگە بە فراوانبوونی دەدات. چونکە نزیکترینەکان لە ڕووی شەرعیشەوە مافیان بەسەرمانەوە زۆرترە. ڕەنگە لە کاتی کارەساتی زۆر گەورەدا بەکاتی ئەم بنەمایە دەستکاری بکرێت.\n٣- ھەست بەکەمی نەکردن لە بەرامبەر گەلانی دراوسێ و دەرو بەردا. پێویستە ئیسلامی و گەلی موسوڵمانی ئێمە لەوە ھوشیارتربن، بکەونە ژێر کاریگەری جەنگی دەرونی دەروبەرو ھەست بەکەمی کردن بەرامبەر مەسەلەی فەلەستین و پیرۆزیە ئاینییەکان. چونکە ھەر لە سەردەمی سەڵاحەدینی مەزنەوە تاکو ئێستا، کورد بێ مەرام و ڕاستگۆیانە لە ئاستێکی بەربڵاودا، یارمەتی فەلەستینیەکانی داوە، تەنانەت چەپێکی وەك ئۆجالان لەساڵی ١٩٨٢ لە بەیروت شانبەشانی چەکدارە فەلەستینییەکانی ڕێکخراوی ڕزگاریخوازی فەلەستین، دژ بە سوپای ئیسرائیل جەنگاوە. بەھات و ھاواری دەوڵەت و ڕژێمەکانی ناوچەکە تێنەکەوین، چونکە ڕابردوو سەلماندویەتی، بەشی زۆری ئەم ھاوارە چەواشەکاری و بازرگانیکردنە بە ئازاری فەلەستینییەکانەوە. زۆربەیان پەیوەندی دیبلۆماسی و قەوارەی بازرگانی چەند ملیاری و ھاوپەیمانێتی جۆراوجۆریان لەگەڵ ئیسرائیلدا ھەیە. ئەوانەی پەیوەندی فەرمی و ئاشکراشیان نیە، چەندین جار ژێربەژێر لەگەڵ ئیسرائیلییەکاندا دانیشتوون. بۆیە دەبێت ئێمەش بەدرێژەدان بەڕێبازی ڕاستگۆبوونی مێژوویمان وەك نەتەوەیەکی زەبرلێدراوی ئابڵۆقەدراو، بزانین، چۆنا لەگەڵ ڕێزگرتن لە کەسێتی و ھەستی بەرزی ئیسلامیمان، پارێزگاری لە بەرژەوەندییەکانمان دەکەین،؟ لە ڕووی سیاسیەوە کارێك ناکەین لە کاتێکدالە ڕووی مەیدانیەوە ھیچ سودێ بە فەلەستینەکان ناگەیەنین، بەزیان بەسەر خۆماندا بشکێتەوە.\n٤- دەوڵەمەندیی زمان و دەربڕینی سیاسی، خزمەتمان دەکات. زمان وەزیفەی گەورەی ھەیە، ھەندێجار دەتوانێت جێگەی ھەڵوێستی کردەیی بگرێتەوە. بۆیە، لەکاتێکدا ھەرێم و سەرۆکایەتی و حکومەتەکەی ئەرکیانە ڕەچاوی بەرژەوەندی و ھەستیاری و ھاوکێشەکان بکەن، وە لە سنوری توانای خۆیاندا ھەڵوێستبگرن، دەیانتوانی لەھەمان چوارچێوەدا، بە زمانێکی بەھێزتر ، ھەڵوێستی خۆیان ڕابگەینن، لەسۆنگەی نوێنەرایەتیکرنێکی باشتری ھەستی ھاودەردییەکە، کە تاڕاددەیەك بۆتە پرسێکی ڕای گشتی و ڕوێکی تری بەرژەوەندییە نیشتیمانییەکە پێکدەھێنێت. بۆ نمونە ئەگەر ئێمە بەیاننامەکەی سەرۆکایەتی ھەرێممان دابڕشتایە، دەماننوسی: ئەم مەسەلەیە دەیان ساڵە درێژەی ھەیە، ماکەکانی شەڕو توندوتیژی و ڕووداوە دڵتەزێنەکانی ئەمجارەش دەچنەوە سەر ئەو، مەسەلەکەش لە جەوھەردا سیاسیەو ئەستەمە بە شەڕو خوێنڕێژی چارەسەر بکرێت و ڕابردووش ئەوەی خستۆتەڕوو، بۆیە چارەسەری بنەڕەتی وا لە دۆزینەوەی ڕێگەچارەی سیاسی ھەمیشەییدا، ھەر لەم چوارچێوەدا، ئێمە لە ھەرێمی کوردستاندا، داواکارین ھەرچی زووە کردە سەربازییەکان و شەرو خوێنڕێژی ڕابگیرێن، بۆ ئەوەی چیتر خەڵکی مەدەنی و بێ دیفاع نەبنە قوربانی و کێشەکە ئاڵۆزترو چارەسەرەکان پڕخەرجیتر نەبن. ھەروەھا چارەسەرنەکردنی کێشەی فەلەستین نەبێتە سەرچاوەیەکی گەورەی ھەست بەبێبەشیکردن و توندڕەوی و ترۆر لە دەڤەرەکەدا، ھەر بۆیە دوای دەستپێکردنەوەی دانوستانەکانی ئاشتی لەچوار چێوەی مەرجەعیەتی بڕیارە نێودەوڵەتیەکان و دروستبونی دەوڵەتی فەلەستین و کۆتایھێنان بەم دۆخەی ئێستاو ئەم ململانێ خوێناویە دەکەین، کە زیاتر لە سەدەیە کە درێژەی ھەیە و گەلانی ناوچەکە باجێکی قورسیان لە پێناودا داوە، بە ھەموو شێوەیەکیش ئیدانەی بەئامانجگرتنی خەڵکی مەدەنی و خانەو لانەی ھاوڵاتیان دەکەین. ھیوادارین تێکرای دەوڵەتو گەلانی ناوچەکەش یارمەتیدەربن بۆ دۆزینەوەی چارەسەرێکی ئاشتیانەو عادیلانە بۆ مەسەلەی فەلەستین و کوردستان و تێکڕای کێشەکانی تر، بۆ ئەوەی تواناکانمان بۆ گەشەپێدان و خێرو خۆشی کۆمەڵگەکانمان بەکاربێن و ئاشتی و ئارامی باڵ بەسەر خۆرھەڵاتی ناوەڕاستدا بکێشێ.\n٥- فەلەستینییەکان لە مێژووی نوێیاندا سەرەڕای مەینەتی خۆیان، لە مەسەلەی کورد نزیکبوون. ڕێکخراوە چەپە فەلەستینیەکان لە ھەفتاو ھەشتاکاندا، لە نزیکەوەو لە ھەرسێ ڕووی سیاسی و سەربازی و ئیدۆلۆژیەوە، یارمەتی یەکێتی نیشتیمانی و پەکەکە و ھەندێ ھێزی تریان داوە. لەم دوواییانەشدا (خالید مەشعەل) وەك یەکێ لە دیارترین سەرکردە سیاسیە ئیسلامییەکانی فەلەستین، داوای لە ھەرسێ نەتەوەی فارس و عەرەب و تورك کرد، دەستپێشخەربن لە چارەسەرکردنی کێشەی کوردو مەسەلەی کوردستان، چونکە مەسەلەیەکی عادیلانەیە، ھەروەھا لەبەر ئەوەی خۆتان لە چارەسەرەکەدا بەشدار بن و بەسەرتانا نەسەپێنرێت و لە سۆنگەی ھەست بە لاوازییەوە ناچار بەقبوڵکردنی نەبن. لەو لاوەش ئیسرائیل لە ئێستادا واقیعێکە، دەوڵەت و نەتەوە بەھێزەکانی ناوچەکە ناتوانن نادیدەی بگرن چ جای نەتەوەیەکی بێ دەوڵەتی وەك کوردو ھەرێمی کوردستان. خۆزگە ناوچەکە بە جۆرێکی تر بوایەو گەلانی موسوڵمان توانای چارەسەری کێشەکانی خۆیان ھەبوایە. ئەوکاتە ھەڵوێست و چارەسەرەکان بە جۆرێکی تر دەبوون.\n٦- خزمەتکردنی مەسەلەی کوردستان خزمەتکردنێکی ڕاستەقینەی موسوڵمانی کوردستانیە بە مەسەلەی فەلەستین و دادپەروەری ئیسلامی. لە پاڵ ھاوسۆزی و لە ڕووە سیاسیەکەیەوە، ھەر کەس و ھێزێك دەیەوەێت، بەکردەوە خزمەت بە قودس و ئەقساو مەسەلە ڕەواکانی ناوچەکە بکات، با بەدڵ وبەگیان خزمەت بەمەسەلەی کوردوستان وچارەسەری کێشەی کوردو ڕزگاری وھاتنە کایەی زلھێزیی کوردیی لەناوچەی خۆرھەڵاتی ناوەراستدا بکات. چونکە مێژوو سەلماندویەتی، ئامادەیی کورد وەك ھێز، گەورەترین خزمەت بەکۆکردنەوەی تواناکانی نەتەوە موسوڵمانەکانی ناوچەکەو چارەسەری کێشەکانی دەکات. ھەربۆیە، سەرکوتکردنی کورد وکردنەدەرەوەی وەك ھێزی سیاسی وسربازی وئەخلاقی، لەمێژوی نوێی خۆرھەڵاتی ناوەڕاستدا، بێبەشکردنی لەدامەزراندنی دەوڵەتی کوردوستان، گەورەترین خیانەت بوو لەئیسلام وتێکڕای نەتەوە موسوڵمانەکان وپێکھاتەو ناسنامەکانی ترو چارەسەرکردنی کێشەکانی.\nبە بڕوای ئێمە بەم جۆرە تێگەیشتنە لە مەسەلەکە بەو شێوەی ئاماژەمان پێکرد، دەتوانێت دیدێکی ڕون و ھاوسەنگمان پێشکەش بکات. لە یەك کاتدا ڕێز لە ھەستی پاکی ئیسلامی و ئەخلاقی و ئینسانیمان بگرین، لەولاشەوە لە دیدێکی ئیسلامیانەی کوردستانیانەوە ھەڵسەنگاندن، بۆ دیاریکردنی ھەڵوێستەکان بکەین، وەك نەتەوەیەکی خاوەن دۆزو بەرژەوەندی، خزمەت بە پرس و بەرژەوەندیە ھاوبەشەکانی نێوان خۆمان و میللەتانی ناوچەکە بکەین.\n17 گوتاری سەلەفی و کێشەی لەگەڵ میھرەبانی ئیسلامی و ئەخلاقی بانگخوازیدا، وەڵامەکەی دوکتۆر عەبدوللەتیف سەلەفی وەك نمونە\n18 شێخی پیران‌و ھەڵوێست بەرامبەر قڕکردنی ئەرمەن وەك نمونە\n19 سوکایەتی کردن بە ئیسلام، فۆرمێکی تری سوکایەتیکردن بە کورد\n20 ئایە کۆنگرەی کۆمەڵ، یەکگرتوو بەرەو داخرانی زیاتر دەبات؟\n21 شێروان شێروانی و ھاوڕێکانی لە نێوان تاوانبارو قوربانیدا\n22 لە کۆبانێوە بۆ ئێستا چیرۆکی بچوكبوونەوەی خەونەکان؟\n23 پەیامەکانی پشت گەورە کردنی رۆڵی سلێمانی و لێدانی بارزانی؟\n24 خەڵکی بەرگری لە چ جۆرە دەسەڵاتدارێك دەکەن؟\n25 روداوەکانی واشنتۆن‌و دیکتاتۆری پێوەندکراو\n26 لە کۆتایی سوپاوە بۆ کۆتایی دەوڵەت؟\n27 میلیشیا ھێزی پشت پێ به‌ستن نیه\n28 شەڕی ناوخۆ ئەگەرێك لەپێشمانەوە؟\n29 شەڕی ناوخۆ ئەگەرێك لە پێشمانەوە؟\n30 ھەرێم و قەیرانی دینداری\n31 دروشمی ناڕازیانی عێراق و بایەخی بۆ ئێستای هەرێمی كوردستان\n32 مێژوو واقیع پێمان دەڵێن کورد شانازی بە عێراقی بوونی خۆیەوە ناکات\n33 سەد ساڵ مێژووی خوێناوی عێراق و سی ساڵ دەرفەت لەدەستدانی مێژوویی کورد\n34 مەترسیەکانی شێوانی ناوبانگی هەرێمی كوردستان\n35 كازمی .. دوادەرفەتی ئەمەریکاو ھەڵسانەوەی عێراق؟\n36 زارا موحەمەدی و تاوانێکی پیرۆز\n37 کورد و زەنگی جەنگێکی نوێی هەرێمگیر لەناوچەکەدا؟\n38 کوردستان پێویستی بە کۆکردنەوەی تواناکان و نوێکردنەوەی عەقڵیەتەکانە؟\n39 کورد لەکوێی گفتوگۆی ستراتیژی نێوان ئەمریکاو عێراقدایە؟\n40 خۆپیشاندانەکەی دهۆك‌و گوتارو شرۆڤەی دوبارەی پارتی\n41 هەرێم‌و کێشەی ناڕۆشنی گوتارو بەمەرجەعکردنی ناچاریی دەستور\n42 کاتێك قەوارەی هەرێم هەرەس دەهێنێت؟!\n43 سروشت‌و پەیوەندی دروستی نێوان دین‌و زانست


مەرزیە مووسازادە؛ قوربانی تێرۆریزم و رامیاری ونکردنی زۆرەملێ پەژاک - دیدبان حقوق بشر کردستان ایران\nمەرزیە مووسازادە کچێکی گەنج و لەدایکبووی ۱۳۶۶ خەڵکی خۆی بوو کە بووە قوربانی مرۆڤ رفاندنی پەژاک. ئەو کە دایانێکی دڵسۆز بوو و خزمەتی دایکی دەکرد، فریوی ئەم گرووپەی خوارد و رفێندراو و لەئەنجامدا لەگابار کوژرا.\nباوکی مەرزیە لەدیمانەیەکی تایبەتدا لەگەڵ چاودێر چیرۆکی مردنی کچەکەی گێڕایەوە و وتی:”دایکی مەرزیە لەسەر جێ بوو و کەسی نەدەناسی. مەرزیە وەک دایان ئاگاداری دایکی بوو. بەڵام دوای رۆشتنی، دۆخی دایکی خراپتر بوو. کچەکەم، زۆر گەنج بوو کە پەژاک رفاندنی و ماوەیەکی دواتر لەساڵی ۱۳۹۹ هەواڵێک بڵاوکرایەوە کە مەرزیە لەتورکیا کوژراوە. من نە تەرمی کچەکەم بینی و نە گۆڕەکەی.”\nجەلال مووسازادە بە پەیامنێری وت:”من جووتیارێکی هەژارم و ۷۰ ساڵمە؛ هەم دەبێت ئاگام لەماڵ بێت و هەم جووتیاری بکەم تا بژیوی ژیانمان دابین بکەم. چیتر دەرفەتێکی وەها بۆ بەدواداچوونی چارەنووسی کچەکەم نەبوو. خوێندواریشم نەبوو تا لەبواری مافەوە بەدواداچوونی بۆ بکەم. لەناوچەی ئێمە زۆرێک قوربانی پەژاک/پەکەکە بوون؛ کەسێک ورەی هاوکاری و بەدواداچوونی نەبوو.”\nچاودێر لەبارەی مردنی مەرزیەوە پرسی و موسازادە وتی:”من لەڕێگای دراوسێێەکانەوە ئاگادار بوومەوە کە لەتورکیا کوژراوە. ئەو لەساڵی ۱۳۹۱ هەڵخەڵەتا. بەڵام ئێمە دوای ۸ ساڵ ئاگادار بووینەوە. لەبارەی چاەرەنووسی تەرمەکەشی ئاگادار نیم. پەژاک و پەکەکەیش ماڵباتەکان بە مرۆڤ نازانێت تا ئاگاداریان بکاتەوە. ئەمە چ دۆخێکە لەم ناوچەیە؟ هەژاری و گەندەڵی لێرەدا هاوار دەکات. منداڵانی خەڵک دەکوژرێن. نەدەوڵەت بەدواداچوونی بۆ دەکات و نەگرووپە چەکدارەکان بەزەیان بە ماڵباتەکاندا دێتەوە. ئێمەی کورد، مافمان نییە بژین و ئارامیمان هەبێت.؟”\nشایانی باسە رامیاری پەژاک/پەکەکە، ون کردنی زۆرەملێی ئەندامە ئێرانییەکانە. ئەندامانی ئێرانی دوای مردنیش ون دەکرێن و تەرمەکانیان نادرێتەوە بە ماڵباتەکانیان.\nمرضیه موسی‌زاده؛ قربانی تروریسم و سیاست ناپدیدسازی اجباری پژاک\nدەزگای هەواڵگری بەلژیک: پەکەکە، لەبروکسل وەک ئەورووپاییەک کەڵک وەردەگرێت\nهەنگاوە مەترسیدارەکانی پەکەکە لەهەرێمی کوردستان: لەدانانی مین تا باجگرتن


هەڵوێستی سەرۆکی ئەنجوومەنی ئەورووپا دژی ڕووسیا - SAHAR KURDISH (Sorani)\nهەڵوێستی سەرۆکی ئەنجوومەنی ئەورووپا دژی ڕووسیا\nتشرینی دووه‌م 14, 2019 18:46 Asia/Tehran\nسەرۆکی ئەنجوومەنی ئەورووپا، رووسیای بە " کیشەی ستراتژیک" بۆ یەکێتی ئەورووپا زانی.\nبە گوێرەی ڕاپۆرتی ئیتارتاس،"داناڵدتووسک" سەرۆکی ئەنجوومەنی ئەورووپا گوتی، نابی لەگەڵ پێشنیاری "ئیمانۆئێل مەکرۆن" سەرۆک کۆماری فەرەنسا کە خوازیاری گۆڕدرانیی ستراتژیای بروکسێل لە حاند مۆسکۆ بووە، ڕەزامەندی دەربریوە.\nتووسک کە کۆتاییەکانی خولی سەرۆکایەتی ڕادەپەڕینی، ئیدعای کرد لە ٥ ساڵی ڕابردوو، هەموو هەوڵی خۆی داوە تاکوو سەرانی یەکێتی ئەورووپا لەمە حاڵی کات ڕووسیا شەریکێکی ستراتژیک نییە بەڵکوو گرفتی ستراتژیکە. داناڵد تووسک، هەروەها لەبارەی ڕادەبڕینی ئەمدواییەی مەکڕۆن کەبە ڕاگەیاندنی مەرگی مێشکی ڕێکخراوەی پەیمانی ئاتلانتیکی باکووری"ناتۆ" خوازیاری پێداچوونەوە لە شێوازی پێوەندی لەگەڵ ڕووسیا بوو؛ وشداری داوە. سەرۆکی ئەنجوومەنی ئەورووپا ئیدعای کرد کەلە درێژەی خولی سەرۆکایەتی خۆی، توانیوێتی بە بەڕێوە بردنی بایکۆت دژی ڕووسیا،یەکێتی ئەورووپا بپارێزێت.\nئەمریکا و یەکێتی ئەورووپا لە ساڵی ٢٠١٤ بە هێنانە ئارای تاوانی خۆوەردانی ڕووسیا لە تیکهەڵچوونەکانی رۆژهەڵاتی ئۆکراینا و پەیوەسبوونی کەریما بە ڕووسیا،کۆمایەک لە بایکۆتەکانی ئابووری و دراویان دژی ڕووسیا لەبەرچاو گرت کە کاردانەوەی بەرامبەر مۆسکۆی بە دواوە بووە.


ئەوەی دەمانەوێت داخستنی بەردەوامی پەڕلەمانە نەك هەموو شوێنێك | Zaher Baher\nئەوەی دەمانەوێت داخستنی بەردەوامی پەڕلەمانە نەك هەموو شوێنێك\nئەوەی دەمانەوێت داخستنی بەردەوامی پەڕلەمانە نەك هەموو شوێنێك:\nترسی من ڤایرۆسی کۆرۆنا نییە ، چونکە ئەم قۆناغەش وەکو هەموو قۆناغە ناڕەحەتەکانی دیکە تێدەپەڕێت و ژیان وەك خۆی لێدێتەوە. ترسی من دەستنانە بیناقاقەمانە لە لایەن حکومەت و دەوڵەتەوە، دواچۆڕی ئازدیی تاکایەتی و پەیوەوندییە کۆمەڵایەتییەکانمانە ، کۆتاییهێنانی خۆپیشاندان و ناڕەزاییەکانمانە، درێژەکردنەوەی کاتی سەر کار و خراپکردنی زیاتری بەند و مەرجەکانی سەر کارمانە، لێدانی لانی کەم دوو ساڵی تری بزوتنەوەکەمانە، و زۆری تر لەمانە.\nلە بریتانیا تەنها یەك هەنگاومان ماوە بۆ قەدەغەکردنی تەواوی هاتووچۆ. دوێنی شەو، 23/03 پەڕلەمانتارە بەڕیزەکانمان بە ڕاست و چەپ و میانڕە و کۆنەپارێز و لیبراڵەوە … بڕیاری تێپەڕاندنی یاسای ڤایرۆسی کۆرۆنایان بۆ ئەنجوومەنی کۆمۆن، [House of Common ] دا ، کە یاسایەکی وەکو ئینگلیز دەلێت دراکۆنیان، بەمەش دوا بزماریان لە کفنی ئازادیی تاك و کۆەمەڵ دا. هەموو پاوەرێك درا بە پۆلیس و گەر پێویستیش بکات [ کە بەڕای من بە زووترین کات ئەوەش دەکەن] دەیەها هەزار سەرباز بکێشنە ناو شارەکانەوە بە تایبەتی لەندەن. لە ئەمڕۆوە ئیتر تۆ تەنها لە ڕۆژێکدا یەکجار دەتوانیت بچیتە دەرەوە ئەویش بۆ وەرزش یاخود بۆ بازاڕییکردن، تەنها بۆت هەیە لەگەڵ یەکێك، کە لە ماڵەکەدا بەیەکەوە دەژین، ئەویش بەو مەرجەی ماوەیەك [ مەسافیەك] لە نێونتانا هەبێت . گەر وانەکەیت بە ئاسانی پۆلیس دەتگرێت و سزاشت بۆ دەبڕێتەوە. هەمو دوکان و بازاڕێك جگە لە سوپەر مارکێت و دەرمانخانە کردنەوەیان قەدەخەیە و کردنەوەی هەر دوکانێکی دیکەی هەژاران، دەسگێڕەکانی سەر عەرەبانەکان، هەر هەمووی قەدەخەیە و دووبارە پۆلیس دەتوانێت پێت دابخات و سزاشت بدات.\nئەم بڕیارەش بۆ 2 ساڵە و هەموو 6 مانگ جارێك حکومەت بەم لائیحەیەدا دەچێتەوە. دوو ساڵیش عەیامێکە، تەمەنێکی درێژە لە تەمەنی چاوەڕوانی هەژاران و ئەوانەی کە پڕن لە دەسەڵات و دەوڵەت و زۆرداریی و نادادپەروەری و نایەکسانیی.\nئامۆژگاری دەوڵەتیش بە تەنها ” لە ماڵەوە بمێنەرەوە” ئەمە لە کاتێکدا کە سەرەکوەزیران ئەوەی پشتڕاستکردەوە ” … هیچ دەزگەیەکی تەندروستی لە جیهانا نییە کە پیایدا بگات، لێرە قەرەوێڵەی تەواو بۆ ئەوانەی کە لەحاڵەتی زۆر خراپدان نییە، ماشێنی پاککردنەوە و ژیانەوەی سییەکان کافی نییە، ژمارەی دکتۆر و نێرس و … تد کەمن و بە گوێرەی پێویست، نییە “\nئەوەی کە دوێنی شەو دیمانەی کەنالی 4 ی تی ڤی لەندەنی لە هەواڵەکانی کاتژمێری 7 دا، بینبێت کە لەگەڵ وەزیری تەندروستی و دکتۆر و نێرس کرا و دواتر ڕاپۆرتی خەستانەیەكیش خوێنرایەوە لەسەر ئەوەی کە لێرە هیچ ئامادەکارییەك نەکراوە. تەنانەت بڕێك لە دکتۆر و نێرسەکان لەسەر حسابی خۆیان پیداویستی خۆپاراستنیان کڕیوە. ئەو کاتە بۆت دەردەکەوێت کە حکومەت و چەندێك مشورخۆری هاووڵاتییەکانێتی. ئەمانە لە لایەکەوە منی گریان و لەلایەکیشەوە ڕقی ئەستورتر کردم.\nلەگەڵ هەموو ئەمانەدا پەڕلەمانتارێکی گەواد [ بە مانا کوردییەکەی نا] نایەتە جواب لێیی و بڵێت ئاخر قوربان بۆچی؟!! ئەوە ئێوەن کە 10 ساڵی ڕەبەقە لەسەر حوکمن واتان لێکردوە؟ پەنجە بکات بە چاویدا بڵێت مردنی هەر کەسێك لەم خەڵکە، جەنابت و حیزبەکەت و هاوڕێ دەوڵەمەند و ساماندارەکانتن، ئایا بەرپرس نین لێێ؟ لە لایەکی تریشەوە خەڵکی ئەم وڵاتە جوڵەیەك ناکەن و لەبەردەمی ڕەحمەتی دەوڵەت و حکومەتدا دانیشتون ئەوەندەی جگەرە و بیرە و جنس و فوتبۆڵیان هەبێت، ئیدی نان هەیە یا نییە، جار بەجەهەنەم ، ئازادیی قەدەخە دەکرێت یا ناکرێت ؟ جا چییە؟ پەیوەندی بە منەوە چییە؟ خۆ من سیاسەت ناکەم و داخڵ بە سیاسەتیش نابم؟\nخەڵکی کەمتر تێدەفکرن کە ئەمە سەرنجامێکی زۆر خراپ و ساڵانێکی ڕەش دەهێنێت. پاش ساڵێکی دیکە سەرمایەداریی هەڵدەسێتەوەو ئەوەی کە نەیتوانیوە لەم ماوەیەدا بیکات ، دەیکات. لە کێشە داراییەکەی 2008 دا سەرمایەداری و دەوڵەتەکانی زۆر بە چاکی و باشی بۆ قازانجی خۆیان قۆستیانەوە. من لێرەدا هەر یەك دوو نموونەیەك دێنمەوە. یەکەم: ناساندنی پلانی ” زیڕۆ کۆنتراك’ واتە کارکردن بێ عەقدە هەر وەکو مەیانی کارکردنەکەی سلێمانی 60 و سەرەتای 70 کان کە بەنا و مقاویل دەهاتن کرێکاریان لەوێوە دەبرد. بەڵام لە ئێستادا مەیانەکە گۆڕاوە بە تێکستی تەلەفونی و پێتدەڵێت “وەرە بۆ کار، یاخود ئەمڕۆ مەیە ، یا چی تر پێویستمان پێت نەماوە”. دووەم: بە پاساوی دەسستگرتنەوە و بوونمان لە قەیراند، هەندێك لە بیمەکان بڕان و ئەوەشی کە ماوەتەوە بەدەستهێنانیان زۆر گرانە و کەمتریشە لە جاران. لە ناساندنی ئەمەشدا تا ئێستا چەندەها کەس خۆی کوشتووە لەبەر ئەوەی لیژنەی پزیشکی بڕیاری داوە ئەم کەسانە شایانی پێدانی ئەو بیمەیە نین، ئیدی بیمەکە نەخۆشی یا پەککەوتەیی یاخود بێ کاریی، هەر کامیا بێت.\nسێیەم: سڕکردنی موچەی هەموو کرێکاران و کارگەران و فەرمانبەرانی کەرتی دەوڵەتیی بە دکتۆر و نێرسەکانیشەوە کە ئێستا لە لایەن حکومەتەوە بە ” پاڵەوان” دەناسرێن و سوپاسیان دەکەن. بە نیسبەت کەرتی تایبەتیشەوە پارەیەکی کەم بە درێژکردنەوەی وەختی سەر کار و هەلومەرجی خراپی سەرکار .\nبە گوێرەی ئەزموونم و خوێندنەوە و تێفکرینی زۆرم، گەیشتومەتە ئەو بەرەنجامەی گەشەکردنی سەرمایەداریی و پێشکەوتنی تەکنەلۆجیا و زیادبوونی ژمارەی کرێکاران نەك هەر بزوتنەوەکە ناباتە پێشەوە بەڵکو دوایشی دەخات ، ئەمە لە ئێستادا ئاوایە. هەر ئەمەشە کە دەبینیت ڕاپەڕین و ناڕەزایی و هەوڵی شۆڕش لە وڵاتانی دواکەوتوی پیشەسازیدا زۆر ترن تاکو ئەم وڵاتانە. گەر یەكێك پێم بڵێ ئەی ئەوە نییە لە فەرەنسا هەیە کە وڵاتێکی پیشەسازیی پێشکەوتووە؟ لە وەڵامدا دەلێم کە نەریت و خو و مێژوی شۆڕشگێرانەیە کە بەرگریی و بەگژاچونەوە دروستدەکات، نەك بەپیشەسازیکردنی وڵات و پێشەوەچوونی تەکنەلۆجیا. خۆشبەختانە ئەوە لە یۆنان و فەرەنسادا هەبوو ، بەڵام حکومەتی چەپی Alexis Tsipras ئەوەی لە یۆنانا نەهێڵاو ، جەنگی کۆرۆناش ڕەنگە کۆتایی بەوەی فەرەنساش بهێنێت. هیوادارم ئاوا نەبێت.\nPrevious postئێمە لە بریتانیا لەبەردەم جەنگی هەمە جۆرەداین\nNext postقەیرانت بۆ دروستدەکەن ، ڕاپێچی کونجی ماڵەوەت دەکەن، گەر بێیتیشە دەرەوە بۆ بازاڕیی، بە گولەی پلاستیك مامەڵەت دەکەن\nПользуюсь меньше месяца приложением, пока все просто, забываю все время с какого счета списать деньги, с основного или с брокерского, для меня это важно, веду свои расходы и доходы до копейки. Ставлю пока 4 так как не все еще освоил. Интересные акции, либо дорогие, либо их нет(((, но это наверно не от брокера зависит. Для освоения рынка акций это самое оно. Открывал счет через друга, я получил месяц обслуживания без комиссии, а друг тысячу за то что я провел операций на 10 тыс. рублей. Все получили, Тинькофф не огорчил, хотя обещанный подарок акций на 10 тысяч вышел всего в 2 тысячи акций Сбербанка, не густо и слишком размазанное было обещание(. Буду пользоваться, верю что заработаю чуть больше, чем на вкладах!!!\nLeave a Reply to Louisabivy Cancel Reply


دوو زیندانی سیاسی کورد بە دانانی بارمتە ئازاد کران. – زاگرۆس پۆست\nماڵەوە / ئێران / دوو زیندانی سیاسی کورد بە دانانی بارمتە ئازاد کران.\nپێنج شه‌ممه 24 حوزه‌یران 2021\tئێران, سیاسی, کوردستان 5 جار خوێنراوه‌ته‌وه\nدوو هاووڵاتی کورد، تا کاتی دادگایی کردنیان بە شێوەی کاتی، بەدانانی بارمتە ئازاد بوون.\nڕۆژی سێشەممە ١ی پووشپەڕ، زیندانی سیاسی «سیروان ئیناخی» هاووڵاتی کوردی خەڵکی ئاوایی «سەریاس» سەر بە پاوە کە بە تاوانی « ھاوکاری لەگەڵ حیزبێکی کوردی دژبەری کۆماری ئیسلامی» دەسبەسەر کرابوو، بە شێوەی کاتی و دانانی بارمتە ئازاد کرا.\nشایانی باسە، «سیروان» ڕۆژی پێنج شەممە ٢٧ی جۆزەردان، بێ بەڵگەی یاسایی لەلایەن هێزەکانی ئیتلاعاتی سپای پاسداران، دەسبەسەر کرابوو.\nهەروەها «مۆحسێن عەزیزی» هاووڵاتی خەڵکی شنۆ، کە ئەویش بە تۆمەتی « ھاوکاری لەگەڵ حیزبێکی کوردستانی دژ بە کۆماری ئیسلامی» دەسبەسەر کرابوو، دوایی لێپرسینەوەی لە ئیدارەی ئیتلاعاتی ئەو شارە، بەدانانی بارمتە بە شێوەی کاتی ئازاد کرا.


ئەفسانە و دامەزرێنەرانی بەناوبانگترین مارکە ژاپۆنییەکان بناسە – ئۆتۆمبێل\nسەرەتاگەلەریئەفسانە و دامەزرێنەرانی بەناوبانگترین مارکە ژاپۆنییەکان بناسە\nئەفسانە و دامەزرێنەرانی بەناوبانگترین مارکە ژاپۆنییەکان بناسە\nلە بەرواری 2020/11/30 لە 8:18 pm\nژاپۆن، تائێستا بە مارکە بەناوبەنگەکانی لەبواری پیشەسازی ئۆتۆمبێل دا، پێشەنگە، ناو و ناوبانگ و فرۆشێکی بێ شوماری هەیە، بەردەوام هەندێک لەمارکەکانی لە ڕیزبەندی پڕ فرۆشترین و خواست لەسەرەکانن.\nلەم ڕاپۆرتەدا، گوزەرێک بەنێو ئەفسانەکانی پشت مارکە بەناوبانگەکانی ئۆتۆمبێلە ژاپۆنییەکاندا دەکەین تا بزانین لەسەر دەستی کێ دامەزراون.\nکۆمپانیای تۆیۆتا مۆتۆر، لەلایەن کیشیرۆ تۆیۆدا دامەزراوە.\nکیشیرۆ تۆیۆدا، لە 11ی حوزەیرانی 1894 لەدایکبووە و لە 27ی ئازاری 1952 کۆچی دوایکردووە.\nکیشیرۆ تۆیۆدا لە ئەوروپا و ئەمریکا پیشەسازی ئۆتۆمبێلی خوێند، دواتر گەڕایەوە بۆ ئەوەی خەونی باوکی بۆ گەشەپێدانی پیشەسازی ئۆتۆمبێل لە ژاپۆن بکاتە راستی، کە بڕیاری دابوو لقێک بۆ دروستکردنی ئۆتۆمبێل بکاتەوە لە کاتێکدا باوکی (ساکیشی تۆیۆدا) خاوەنی کارگەیەکی ڕستن و چنین بووە کردنەوەی لقێکی تۆیۆتا بۆ ئەو کاتە خۆدان بوو لە مەترسییەکی گەورە، بەڵام ئێستا ناوبانگی تۆیۆتاو بەرهەماکانی و لۆگۆکەی لە ترۆپکدایە.\nساتی بینینی یەکەم ئۆتۆمبێل لەلام هۆکا بوو بۆ دروست بوونی بیرۆکەی دیزانی تایبەت بەخۆم بۆ بەرهەمهێنانی ئۆتۆمبێل کە لەو ساتەی بیرۆکەکەم لا گەڵاڵە بوو “من گەنجێکی شکستخواردو بووم” ئەمە قسەی ئەفسانەی کۆمپانیای هۆندا مۆتۆرزە کە دواتر لەساڵی 1948 دا خەونەکەی کرد بە ڕاست.\nسۆشیرۆ هۆندا دامەزرێنەری هۆندا لە “17ی تشرینی دووەمی 1906 لەدایکبووە و لە 5ی ئابی 1991 کۆچی دوایی کردووە” ئەو ئەندازیار و دروستکەری کۆمپانیای هۆندای ژاپۆنییە، سۆشیرۆ نموونەی ئەو کەسانەیە کە لە ئەوپەڕی هەژاریدا بیرۆکەی دیزاینی ئۆتۆمبێلی تایبەت بەخۆی هەبووە.\nهۆندا لە تەمەنی 15 ساڵیدا لە شوێنکارێکی چاککردنەوەی ئۆتۆمبێل لە تۆکیۆ بۆ ماوەی 6 ساڵ کاری کردووە.\nساڵی 1928 یەکەم بیرۆکەی خۆی بۆ دیزاینی بانسی ئۆتۆمبێل تۆمار کرد، زیاتر لە 470 داهێنان و 150 بیرۆکەی بەناوەوە تۆمارە.\nیوشیسوکێ ئایکاوە، لە ساڵی 1931 کۆمپانیای نیسان-ی دامەزراند و تاساڵی 1945 وەک سەرۆکی کۆمپانیاکە مایەوە.\nیوشیسوکێ لە 6ی تشرینی دووەمی 1880 لە دایکبووە و لە 13ی شوباتی 1967 کۆچی دوایی کردووە، ساڵی 1903 بەشی ئەندازیاری زانکۆی شاهانەی تۆکیۆی تەواو کردووە.\nلە ڕووی فرۆشەوە، مازدا یەکێکە لە بەناوبانگترین کۆمپانیاکانی بەرهەمهێنانی ئۆتۆمبێل لە جیهاندا. لە 30ی کانوونی دووەمی 1920 لە شاری هیرۆشیما لە ژاپۆن لەلایەن جوجیرۆ ماتسودا دامەزراوە.\nجوجیرۆ ماتسودا، لە 8ی ئابی 1875 لەدایکبووە و لە 27ی ئازاری 1952 کۆچی دوایی کردووە.\nلە ئێستادا، میتسوبیشی شەشەمین لە ژاپۆن و حەوتەمین گەورە کۆمپانیای بواری ئۆتۆمبێلە لە جیهاندا لەڕووی فرۆشەوە.\nلە ساڵی 1970 لەلایەن یاتارۆ ئیواساکی، بازرگانی ژاپۆنی دروستکرا، کە ناوبراولە نێوان 9ی کانوونی دووەمی 1835 تا 7ی شوباتی 1885 ژیاوە.\nیاتارۆ لە پارێزگای تۆسا لە بنەماڵەیەکی هەژار و سامۆرایی لەدایکبووە.\nوەک مامۆستا و پاشان وەک فەرمانبەرێکی حکومەتی خۆجێی کاری کردووە.\nیاتارۆ میتسوبیشی لە ساڵی 1873 دا لە ئۆساکای ژاپۆن دامەزراوە.\nسۆبارۆ لەلایەن شیکوهی ناکاگیما ئەفسەر و ئەندازیار لە هێزی دەریایی ژاپۆن دامەزراوە.\nشیکوهی ناکاگیما لە 1ی کانوونی دووەمی 1884 تا 29ی تشرینی یەکەمی 1949 لەژیاندا بووە.\nلەلایەن بازرگان و داهێنەری ژاپۆنی میچیۆ سوزوکی دامەزراوە.\nسوزوکی بەر لەوەی بێتە جیهانی پیشەسازی ئۆتۆمبێل خاوەن بیرۆکەی داهێنەرانەی خۆیەتی لە بواری ڕستنی ئامێرەکانی ڕستن و چنین.\nمیچیۆ سوزوکی لە 18ی شوباتی 1887 لەدایکبووە و لە 27ی تشرینی یەکەمی 1982 کۆچی دوایی کردووە.\nسوزوکی لە ناوەڕاستی 1930 دا دەستی کرد بە تاقیکردنەوە لەگەڵ تەکنەلۆژیای ئۆتۆمبێل، وەک نمونەیەکیی سەرەتایی لە ساڵی 1936 ئۆتۆمبێلی سوزوکی بەرهەمهێنا.\nسوزوکی یەکەم ئۆتۆمبێلی خۆی بەفەڕمی ساڵی 1954 بەرهەمهێنا دوای تەنیا دوو ساڵ بووە خاوەنی بزوێنەری تایبەت بە بەرهەمەکانی.\nکاواساکی کاگۆشیما، دامەزرێنەری کۆمپانیای کاواساکی یە بۆ پیشەسازی قورس.\nلە 2ی کانوونی یەکەمی 1837 لە دایک بووە و لە 2ی کانوونی یەکەمی 1912 کۆچی دوایی کردووە.\nپیشەگەر و کەشتیسازێکی بەناوبانگ بووە و خاوەنی بەرهەمهێنانی دەیان ئامێری گەورەی بارکردن و هەڵکۆڵین و بڕینە.\nنیسان(X-Terra) بە گۆڕانکارییەوە بەردەست دەبێت\nمازدا CX-30ی ئاشکرا کرد


ANF | ئەو گیان لەسەر دەستەی بەڵێنەکەی بەدیهێنا؛ پۆڵات عەفرین\nئەو گیان لەسەر دەستەی بەڵێنەکەی بەدیهێنا؛ پۆڵات عەفرین\nپۆڵات عەفرین لە ناوچەی بلبلییەی عەفرین دژ بە هێزەکانی تورکیای داگیرکەر چالاکیی فیداییانەی ئەنجامدا. یەک لەو گیان لەسەر دەستانە بوو کە دەیوت "مەگەر بەسەر تەرمەکەدا بڕۆن، ئەگینا ناتوانن بێنە ناو گوندەکەمەوە".\nچوارشه‌ممه, 11 Jul 2018, 09:34\n"ئێمە ئامادەین گیانی گرانبەهای خۆمان بۆ تۆڵەکردنەوەی هەڤاڵانمان بەخت بکەین. ژیانی ئێمەش بۆ سەندنەوەی تۆڵەی هاوڕێ گیان لەسەردستەکانمانە". ئەوە وتەی پۆڵات عەفرینە کە لە ١٢ی ئادار، لەناوچەی بلبلییەی عەفرین، دژ بە هێرشە داگیرکارییەکانی دەوڵەتی تورکیا و گروپە چەتەکانیان، چالاکیی فیداییانەی ئەنجامدا و شەهید بوو.\nکاتێک شۆڕشی ڕۆژئاوا دەستیپێکرد، پۆڵات عەفرین 'مەروان'، تەمەنی ١٧ ساڵ بوو. وەک هەزاران گەنجی تری کورد بۆ ئەوەی خەون و خولیای ئازادی گەلەکەی بهێنێتە دی بەشداری نێو ڕیزەکانی بەرخۆدان بوو. لە شەڕی دژ بە داعش، لە شەڕی بەردەوامی ٧ ساڵەدا لە هەموو بەرە و سەنگەرەکاندا هەمیشە لە پێشی پێشەوە بووە.\nپۆڵات عەفرین دەیان جار بریندار بووە، بەڵام هیچ کاتێک خۆی لە تێکۆشان دانەبڕیوە. مەروان عەلی عەمار، ناسراو بە پۆڵات عەفرین، ناوی باپیری خۆی پۆڵات عەفرینی لەخۆی نا کە باپیری ساڵی ١٩٩٢ لە تێکۆشان دژ بە داگیرکەراندا شەهید بوو.\nکاتێک کە دەوڵەتی تورکیا و گروپی چەتەکانیان، ڕۆژی ٢٠ ی کانووین دووەمی ٢٠١٨ / ٣٠ بەفرانبار دژ بە عەفرین دەستیان بە هێرشی داگیرکاریی کرد. پۆڵات عەفرین لە شەڕی دژ بە داعشدا بریندار بوو. لە نەخۆشخانەی ئەڤرین سێ جار نەشتەرگەرییان بۆ کرد.\nهێشتا برینەکانی ساڕێژ نەبوو بوون و نەیدەتوانی دەستی چەپی بەکاربهێنێت، بەڵام گوێی بە ناڕەزایەتیەکانی بنەماڵە و هەڤاڵەکانی نەدا و بۆ ئەوەی دژ بە داگیرکەران شەڕ بکات، ڕۆیشتە سەنگەرەکانی ناوچەی بلبلییە. پاش ئەوەی هاوڕێکانی گەڕاندییانەوە، ئەم جارەیان بەرەو سەنگەرەکانی مابەتا بەڕێکەوت.\nپاش ماوەیەک، پۆڵات عەفرین لە مابەتای، لەلایەن هاوڕێکانییەوە گەڕێندرایەوە، ئەم جارەیان وتی "من دەڕۆمە گوندەکەی خۆم و لەوێ شەڕ دەکەم". بەو شێوەیەش ڕۆیشتە گوندی قزڵباش لە ناوچەی بلبلییەی عەفرین. ئێوارەی ١٢ی ئادار، لە دژی سەرباز و چەتەکانی تورکیای داگیرکەر، پۆڵات عەفرین تا دواین فیشەکی شەڕی کرد.\nپێش ئەوەی پۆڵات عەفرین بڕواتە بەرەکانی شەڕ لە گوندەکەی خۆی، بە دایکی وتبوو "مەگەر بەسەر تەرمەکەمدا بڕۆن ئەگینا ناتوانن بکەونە ناو گوندەکەمانەوە". بە پێداگرییەوە لەسەر بەڵێنەکەی مایەوە. لە دژی داگیرکەران چالاکی فیداییانەی ئەنجامدا و بەشداری نێو کاروانی شەهیدان بوو.\nقه‌سه‌ده ئاماری شه‌ڕی دوایین ساته‌كانی هه‌ڵمه‌تی باغۆزی ئاشكرا كرد\nگه‌لی عه‌فرین: عه‌فرین ڕزگار ده‌كرێت\nسوپای تورك گونده‌كانی عه‌فرینی تۆپباران كرد\nهێزه‌كانی ڕزگاریی عه‌فرین: له مارع و عه‌فرین ٩ چه‌ته‌ی ده‌وڵه‌تی تورك كوژران


ترەمپ : لەگەڵ کیم حەفتا ساڵ ناکۆکیمان کۆتایی پێ ھێنا - SAHAR KURDISH (Sorani)\nترەمپ : لەگەڵ کیم حەفتا ساڵ ناکۆکیمان کۆتایی پێ ھێنا\nJun 13, 2018 01:06 Asia/Tehran\nسەرۆک کۆماری ئەمریکا ڕایگەیاند : لەگەڵ سەرۆکی کۆریای باکووری لاپەڕەیەکی نوێمان ھەڵدایەوە.\nدوای کۆبونەوەی نیوانیان و واژۆ کردنی ڕێککەوتننامەکەیان داناڵد ترەمپی سەرۆک کۆماری ئەمریکا ڕایگەیاند:بە کۆبوونەوەمان لەگەڵ کیم جوونگ ئونی ڕێبەری کۆریای باکووری کۆتاییمان بەناکۆکی ٧٠ ساڵەمان هێناو ئامادەکاریمان بۆ ھەڵدانەوەی لاپەرەیەکی نوێ کرد.\nداناڵد ترەمپ سەرۆک کۆماری ئەمریکا لەکۆنگرەیەکی ڕۆژنامەوانیدا لەدوای کۆبوونەوەی لەگەڵ سەرۆکی کۆریای باکور ڕایگەیاند : کیم جوونگ ئونی ڕێبەری کۆریای باکووری ئامادەیی دەربڕیوە بۆ ئەوەی هەموو مووشەکە ئەتۆمییەکانی لەناوببات.\nسەرۆک کۆماری ئەمریکا جەختیشی کرد کە،کیم جوونگ ئونی ڕێبەری کۆریای باکووریو ئێستاکە گەڕاوەتەوە وڵاتەکەی و دواتر دەست بە جێبەجێکردنی پلانەکە دەکات و چەکە ترسناکەکانی وڵاتەکەی لەناودەبات.\nناوبراو وتووشیەتی: بەو کۆبوونەوانەی نێوانیان لەگەڵ کیم جوونگ ئونی ڕێبەری کۆریای باکووری کۆتاییان بە ناکۆکی ٧٠ ساڵەی نێوانیان هێناوەو ئامادەکاریشیان بۆ هەڵدانەوەی لاپەڕەیەکی نوێ کردووە.\nترەمپ ڕاشیگەیاند: جارێکی دیکە لەگەڵ سەرۆکی کۆریای باکوور کۆدەبێتەوە، بەڵام ئەمجارە لە وڵاتەکەی خۆی و رایگەیاند ، ڕێبەری کۆریای باکووری بانگهێشت دەکەم بۆ کۆشکی سپی و ئەویش ئەوەی پەسەند کردووە.\nئاماژەی بەوەشدا لەگەڵ کیم جوونگ ئونی ڕێبەری کۆریای باکووری واژۆمان لەسەر داماڵینی چەکی ئەتۆم لە نیمچە دوورگەی کۆریا کردو کیم جۆنگ ئوون ئامادەیی نیشاندا بۆ لەنێوبردنی سەرجەم ناوەندەکانی تاقیکردنەوەی چەکی ئەتۆمی و مووشەکی بالیستیکی خۆی.\nداناڵد ترەمپی سەرۆک کۆماری ئەمریکا هەروەها باسی لەسزاکانی سەر کۆریا کرد و وتی : سزاکانی سەر کۆریای باکوور وەکو خۆیان دەمێننەوە. ئێمە هیوادارین هەموو سزاکانی سەر کۆریای باکوور لاببرێن، بەڵام کاتێک سزاکان لادەبردرێن کە دڵنیا بین کۆریای باکوور چەکە ئەتۆمییەکانی لەنێوبردووە. پێموایە کیم جۆنگ ئوون رێز لەو بەڵگەنامەیە دەگرێت کە واژۆمان لەسەری کردووە.\n"داناڵد ترەمپ و کیم جونگ ئون" سەرکردەکانی ئەمریکاو کۆریای باکووری پاش ساڵەهای ساڵ دەمەقڕە و ئاڵ و وێری جنێو و قسەی پڕلەسووکایەتی کردن بە یەکتر یەکەم دیداری مێژوویی سەرکردەکانی ھەردووک وڵاتیان لە سەنگاپوور بەڕێوە برد.\nئەمریکا و کۆریای باکوور لە ماوەی نزیکەی حەفتا ساڵی ڕابردوودا و پاش شەڕی کۆریا لەنێوان ساڵانی ١٩٥٠ و ١٩٥٣تا ئیستا دوژمنی قەسای قەسی یەکتر بوونە.\nکۆبوونەوەکەی سەنگاپوور لە نێوان "داناڵد ترەمپ و کیم جونگ ئون" سەرکردەکانی ئەمریکاو کۆریای باکووری لە کاتێکدا بەڕێوە چووە کە "داناڵد ترەمپ"ی سەرۆک کۆماری ئەمریکا خاوەنی کەسایەتییەکی پێشبینی نەکراوو سەرسەرییەو لە ماوەی یەک ساڵی رابردوودا وڵاتەکەی لە چەندین ڕێککەوتن و پەیمانێکی نێودەوڵەتی بە شێوەی یەک لایەنە و بە پێچەوانەی یاسا و ڕێساکانی ناوەندە نێودەوڵەتییەکان کشاوەتەوە کە نموونەی زەق و بەرچاوی وازھێنانی ئەمریکا لە ڕێککەوتنی ناڤۆکیی نێوان ئێران و وڵاتانی پێنج کۆ یەک (ئەمریکا، بەریتانیا، فەرەنسا، چین، ڕووسیا و ئەڵمان) بوو.\nکارناسان و شرۆڤەکارانی پرسە نێودەوڵەتییەکان بڕوایان وایە کە لەبەر کەسایەتیی نائاسایی و سەرسەرییانەی "داناڵد ترەمپ"ی سەرۆک کۆماری ئەمریکا ئەگەری زۆرە لەم دانوستانانەدا هەر شتێک ڕوو بدات و تەنانەت بە کشانەوەی پێشبینی نەکراوی یەکێک لە دوو لایەنەی کۆبوونەوەکان، دانوستانەکە بەرەوڕووی شکست بێتەوە.\nڕاگەیندرانی کاتی لێپرسینەوەی تڕەمپ\nعادڵ عەبدولمەهدی بایکوت کرانی کەسایەتییە ئێراقیەکانی شەرمەزارکرد .\nڕاگیرانی شەڕی بازرگانی لەنێوان چین و ئەمریکا\nلوبنان؛ پێکدادانی سەخت لەنێوان خۆپیشاندەران و هێزە ئەمنیەکاندا رویدا\nقەتەر : ئەنجوومەنی هاریکاریی کەنداوی فارس دەبێ وتووێژ لە گەڵ ئێران دەسپێبکات\n7 کوژراو و بریندار لە پەلامارێکی داعش بۆسەر پارێزگەی دیالە\nوتەبێژی حکومەتی ھەرێم: لەگەڵ پەسەندکردنی بودجە رێککەوتنی ھەولێر و بەغدا جێبەجێ دەکرێت\nداوای بەرهەم ساڵح بۆ دیاریکرانی گەورەترین فراکسیۆنی پەرلەمان\nسەرکەوتنی پارێزکاران لەهەڵبژاردنەکانی بەریتانیا و داهاتووی بێرگزیت\nئەنجومەنی هاوکاری کەنداوی فارس لە سەروبەندی پووچەڵ بوونەوەدا\nوەزارەتی ناوخۆی عیراق: ئەنجامدەرانی رووداوەکەی وەسبە دەستگیر دەکەین\nپەردەلادان لە ڕۆبوتی هاوشێوەی مڕۆڤی ئێرانی سورنای 4\nتورکیا توڕە و ئەرمەنستان دڵخۆش، سێنای ئەمریکا جینۆسایدی ئەرمەنیەکانی بە فەرمی ناسی\nبڵاوکرانەوەی دەقی پرۆژە یاسای چاکسازی هەرێمی کوردستان\nمەزڵوم کۆبانی : بڕیارەکەى کۆنگرێس هێرشەکانی تورکیا بۆ سەر رۆژئاوا سنوردار دەکات\nپەرەسەندنی ناکۆکی ناوخۆیی لەنێو یەکێتی نیشتمانی لەسەروبەندی بەڕێوەچوونی کۆنگرەی چوارەمی ئەو پارتە


پەیدابوون 43 KSS - ﺗﻜﻮﻳﻦ 43 NAV | Biblica América Latina\nپەیدابوون 43 KSS - ﺗﻜﻮﻳﻦ 43 NAV\n1قاتوقڕی لە خاکەکە درێژەی کێشا و هەر سەخت بوو. 2 کاتێک لە خواردنی گەنمەکە بوونەوە کە لە میسرەوە هێنابوویان، باوکیان پێی گوتن: «بگەڕێنەوە و هەندێک خۆراکمان بۆ بکڕن.»\n3 بەڵام یەهودا پێی گوت: «ئەو پیاوە بە تەواوی ئاگاداری کردینەوە و گوتی: ”بەبێ ئەوەی براکەتان لەگەڵ بێت، چاوتان بە چاوم ناکەوێت.“ 4 ئەگەر براکەمان لەگەڵ بنێریت ئەوا بەرەو خوار دەچین و خۆراکت بۆ دەکڕین. 5 بەڵام ئەگەر ناینێریت ئەوا بەرەو خوار ناچین، چونکە پیاوەکە پێی گوتین: ”چاوتان بە چاوم ناکەوێت، بێ ئەوەی براکەتان لەگەڵتان بێت.“»\n6 ئیسرائیلیش لێی پرسین: «بۆچی خراپەتان لەگەڵ کردم بەوەی بە پیاوەکەتان ڕاگەیاند برایەکی دیکەشتان هەیە؟»\n7 ئەوانیش وەڵامیان دایەوە: «پیاوەکە دەربارەی خۆمان و کەسوکارمان پرسیاری لێکردین: ”ئایا باوکتان ماوە؟ برای دیکەتان هەیە؟“ ئێمەش بەپێی ئەم قسانە پێمان ڕاگەیاند. ئایا دەمانزانی کە پێمان دەڵێت: ”براکەتان بۆ ئێرە بهێنن“؟»\n8 یەهودا بە ئیسرائیلی باوکی گوت: «کوڕەکە لەگەڵ من بنێرە، هەڵدەستین و دەڕۆین، ئیتر ئێمە و تۆ و منداڵەکانمان دەژین و نامرین. 9 خۆم زامنی دەبم، لە دەستی من داوای دەکەیتەوە. ئەگەر بۆم نەهێنایتەوە و لەبەردەمت ڕام نەگرت ئەوا هەتاهەتایە بەرامبەر بە تۆ تاوانبارم، 10 چونکە ئەگەر ئاوا دوانەکەوتباین، ئێستا ئەمە دووەم جار بوو هاتبووینەوە.»\n11 ئیسرائیلی باوکیشیان پێی گوتن: «ئەگەر وایە، ئەوا ئەمە بکەن، لە باشترین بەرهەمی زەوی بخەنە ناو جەواڵەکانتان و بە دیاری بۆ پیاوەکەی ببەن، هەندێک هەتووان و هەنگوین و بەهارات و موڕ[a] و بستە و بادەم. 12 دوو هێندەش زیو لەگەڵ دەستتان ببەن، ئەو زیوەش کە لە دەمی هەگبەکانتان گەڕێنرابووەوە لەگەڵ دەستی خۆتان بیبەنەوە، لەوانەیە بە هەڵە چووبێت. 13 براکەتان ببەن و هەستن بگەڕێنەوە لای پیاوەکە. 14 خودای هەرە بە توانا وا بکات ئەو پیاوە بەزەیی هەبێت بەرامبەرتان، تاکو واز لە براکەی دیکەتان و بنیامین بهێنێت. منیش ئەگەر لە منداڵان بێبەش بووم، ئەوا لێیان بێبەشم.»\n15 پیاوەکانیش ئەم دیارییەیان هەڵگرت و دوو هێندە زیویشیان لەگەڵ دەستیان هەڵگرت و لەگەڵ بنیامین، هەستان و بەرەو خوار چوون بۆ میسر و لەبەردەم یوسف ڕاوەستان. 16 کاتێک یوسف بنیامینی لەگەڵیان بینی، بە سەرکاری ماڵەکەی گوت: «ئەم پیاوانە ببە ماڵەوە و ئاژەڵێکیش سەر ببڕە و ئامادەی بکە، چونکە ئەم پیاوانە بۆ نیوەڕۆ لەگەڵ خۆم نان دەخۆن.»\n17 ئیتر یوسف چۆنی گوت، پیاوەکە ئاوای کرد، پیاوەکانی بردە ماڵی یوسف. 18 پیاوەکان ترسان کاتێک برانە ماڵی یوسف، گوتیان: «بەهۆی ئەو زیوەی جاری یەکەم گەڕێنرابووەوە ناو هەگبەکانمان ئێمەیان هێناوەتە ژوورەوە، بۆ ئەوەی پەلامارمان بدات و بکەوێتە سەرمان و بمانکاتە کۆیلە و گوێدرێژەکانمان ببات.»\n19 ئیتر لە سەرکاری ماڵەکەی یوسف چوونە پێشەوە و لەناو دەرگای ماڵەکە قسەیان لەگەڵ کرد. 20 پێیان گوت: «ئەی گەورەم، تکایە، ئێمە یەکەم جار هاتینە ئێرە بۆ کڕینی خۆراک. 21 بەڵام کە لە شوێنی شەومانەوەکەمان ڕاوەستاین، هەگبەکانمان کردەوە، بینیمان زیوی هەریەکەمان لە دەمی هەگبەکەی بوو، بە کێشی تەواوی خۆی، ئێمەش لەگەڵ دەستی خۆمان هێنامانەوە. 22 هەروەها زیوی دیکەشمان لەگەڵ دەستی خۆمان هێناوە بۆ ئەوەی خۆراک بکڕین. ناشزانین کێ زیوەکانمانی خستبووە ناو هەگبەکانمان.»\n23 ئەویش پێی گوتن: «ئاشتیتان بۆ ببێت، مەترسن. خوداکەی ئێوە و خوداکەی باوکتان هەگبەکانتانی کردە گەنجینە، من زیوەکانی ئێوەم وەرگرتووە.» ئینجا شیمۆنی بۆ هێنانە دەرەوە.\n24 پیاوەکە ئەوانی هێنایە ژوورەوە بۆ ماڵەکەی یوسف و ئاوی دانێ هەتا پێیان بشۆن و ئالیکی دایە گوێدرێژەکانیان. 25 ئەوانیش دیارییەکەیان ئامادە کرد بۆ کاتی گەیشتنی یوسف لە دەمەو نیوەڕۆ، چونکە بیستبوویان ئەوان لەوێ نان دەخۆن.\n26 کە یوسف گەڕایەوە ماڵ، دیارییەکەیان بۆ هێنا کە لەگەڵ دەستی خۆیان هێنابوویان بۆ ماڵەکە، کڕنۆشیان بۆ برد. 27 ئەویش هەواڵی پرسین و گوتی: «باوکە پیرەکەتان چۆنە کە بۆتان باسکردم؟ ئایا هێشتا ماوە؟»\n28 ئەوانیش وەڵامیان دایەوە: «خزمەتکاری خۆت باوکی ئێمە باشە و هێشتاش زیندووە.» ئیتر بۆی نوشتانەوە و کڕنۆشیان بۆی برد.\n29 ئەویش چاوی هەڵبڕی و سەیری بنیامینی برای کوڕی دایکی خۆی کرد و گوتی: «ئەمەیە برا بچووکەکەتان کە بۆتان باسکردم؟» ئینجا گوتی: «کوڕم، خودا میهرەبان بێت لەگەڵت.» 30 ئیتر یوسف پەلەی کرد، چونکە هەناوی گڕی گرت بۆ براکەی و داوای شوێنێکی کرد هەتا تێیدا بگریێت. ئینجا چووە ژوورەکەی خۆی و لەوێ گریا.\n31 پاشان دەموچاوی شوشت و هاتە دەرەوە، دانی بەخۆیدا گرت و گوتی: «نان بهێنن.»\n32 ئەوانیش بە جیا خواردنیان بۆ ئەم هێنا و بۆ ئەوانیش بە جیا، بۆ میسرییەکانیشیان بە جیا هێنا کە لای ئەو نانیان دەخوارد، لەبەر ئەوەی میسرییەکان نەیاندەتوانی لەگەڵ عیبرانییەکان پێکەوە نان بخۆن، چونکە لەلای میسرییەکان کارێکی قێزەون بوو. 33 کاتێک بەپێی تەمەنیان لەبەردەمی دانیشتبوون، لە نۆبەرەکەیانەوە هەتا بچووکەکەیان. بە سەرسامیشەوە دەیانڕوانییە یەکتری. 34 کاتێک لە خوانەکەی یوسف خواردن دابەش کرا، بەڵام بەشەکەی بنیامین پێنج ئەوەندەی بەشەکانی هەموویان بوو. ئیتر لەگەڵی خواردیانەوە و خەیاڵ بوون[b].\n43:11 مۆر: بڕوانە 37:25.\n43:34 خەیاڵبوون حاڵەتی پێش سەرخۆشبوونە.


کۆرۆنا و مێشک\n16/9/2020 12:54 PM\nتوێژینەوەیەکی نوێ دەریخستووە ڤایرۆسی کۆرۆنا چۆناوچۆن هێرش دەکاتە سەر خانەکانی مێشک بۆ ئەوەی زیاتر بڵاو ببێتەوە. ئەم توێژینەوەیە ئەو راپۆرتانە پشتڕاست دەکاتەوە کە سەبارەت بە وڕێنە کردن و لێڵ بوونی مێشکی تووشبووانی کۆرۆنان. تا ئێستا زانایان بیریان لەوە نەدەکردەوە کە کاریگەرییەکانی ڤایرۆسی کۆرۆنا لەسەر مێشک دەتوانێ ببێتە هۆی مرگ، بەڵام هەوکردنی خانەکانی مێشک دەتوانێ مەرگی تووشبووانی لێبکەوەێتەوە.\nخانەکانی هەوکردووەکانی مێشک هاوکات لەگەڵ ئەوەی خەریکی بەرهەمهێنانی ڤایرۆسی کۆرۆنان، دەوروبەری خۆشیان ژەهراوی دەکەن. توێژەران لە توێژینەەکانی خۆیاندا هەندێک نیشانەیان بینی کە دەریدەخست ناوەوە و دەرەوەی خانەکانی مێشک هیچ ئوکسیجەنێکی تێدا نییە، واتە تووشی مەرگ هاتوون.\nخانەکانی مێشک لە رێگای سیگناڵی ئەلەکتریکییەوە لەگەڵ یەک پەیوەندی دەگرن. لە مێشکێکی تەندروستدا ئەم سیگناڵانە لە رێگەی تۆڕێکی بەربڵاو لە نۆرۆنەکان(خانەکانی مێشک)ـەوە، جووڵەیەکی یەکگرتوویان هەیە. ئەم تۆڕە بەربڵاوە هاوشێوەی گەورەڕێیەکی داتایە کە کۆمەڵێک لقی ئاڵۆزی لێبووەتەوە. بەڵام خانە مردووەکان هاوشێوەی چاڵەکانی ناوەڕاستی جادە، بەر بە خێرایی گواستنەوەی زانیارییەکان دەگرێت.\nهەوکردنێک کە بەهۆی ڤایرۆسەوە دروست دەبێت، زۆری پێناچێت کە رێگە بۆ نەخۆشی ئالزایمر خۆش دەکات. بەڵام ئەگەر ئەم هەوکردنە ڤایرۆسییە بتوانێ خانەکانی مێشک لەناو ببات، واتە ئەو کارەی کە ڤایرۆسی کۆرۆنا ئەنجامی دەدات، ئەم بابەتە دەتوانێ ببێتە هۆی وڕێنە کردن و نەناسینەوە شتەکان و کەسەکان.\nبەم حاڵەوە توێژینەوەیەکی دیکە کە لەم دواییانەدا ئەنجام دراوە هەندێک درئەنجامی دڵخۆشکەری هەیە. توێژەران لەم توێژینەوەیەدا هەندێک ئانتی‌بادیان لە بەرانبەر ڤایرۆسی کۆرۆنا لە شلەمەنی ناو بڕبڕەی پشتی تووشبووانی کۆڤید-19ـدا دۆزییەوە. توێژەران دەڵێن ئەم ئانتی‌بادیانە دەتوانن ببن بە ماتریالی بەرهەمهێنانی ڤاکسینی کۆرۆنا بۆ ئەوەی پارێزگاری لە مێشک بکرێت.


گیتارژەن - ویکیپیدیا، ئینسایکڵۆپیدیای ئازاد\nکۆمەڵێک لە دیارترین و مەزنترین گیتارژەنەکانی جیهان\nگیتارژەن (بەئینگلیزی: Guitarist)، ئەو مۆزیکناسەیە کە گیتار دەژەنێت. گیتارژەن رەنگە یەکێک یان ھەموو لە گیتاری دەنگیی، گیتاری کارەبایی، گیتاری کلاسیک و گیتاری باس. ھەندێک گیتارژەن لەکاتی گۆران وتندا گیتار دەژەنن.\nگیتارژەن کۆنترۆڵی ئامێرەکی فرەبیستن یان فرە بوار دەکات، بەبەکارھێنانی تەکنیکەکانی وەک کەوانەبوون یان ڤایبراتۆ، ھەروەھا گیتارژەن دەتوانێت وابکات کە گیتار بەنزیکیی دەنگی مرۆڤ بە کوالیتییەکی نزیک دەرببڕێت.\nگیتارژەن لەگەڵ تیمێکی مۆزیکدا دەتوانێت وەک ڕیتم کاربکات بەتایبەتیی ئەو کەسانەی گیتاری باس دەژەنن.\nگیتارژەن ھەروەھا دەتوانێت کە پشت بەپشتی گیتارەکەی، ھاڕمۆنیکا بژەنێت وەک ئامێرێکی دووەمیی. ناوبانگترینی ئەمانەش بۆب دیڵان و نایڵ یەنگ ـن.\nگیتارژەن گەلێک رێ و شوێن و شێوازی ھەیە بۆ لێدانی گیتار، وەک لێدان بەڕیشە، لێدان بەنینۆک یان/و ژەنینی گیتار بەپەنجە (ھەروەھا پەنجەشێوازیی گیتار ببینە).\nگیتارژەن لەدێر زەمانەوە باسێکی گرنگ و دەرخراوی ھونەرمەندانە. یەکێک لە باوترین و بەناوبانگترین نموونەکان، ئەم نیگارەیە لەلایەن ئێدگار دیگاوە، کە گیتارژەن لۆرێنزۆ پاگانس نیشان دەدات لەکاتێکدا دەژەنێت، لەگەڵ باوکە بەساڵاچووەکەیدا کەدەکەوێتە پەشبنەمای وێنەکەوە. ئەم وێنەیە کێشراوە لەشوێنێکدا لەنێوان ساڵانی ١٨٦٩ بۆ ١٨٧٢ کە لەئێستادا لەلایەن مۆزەخانەی ھونەرە جوانەکان، بۆستنەوە خاوەندارێتی دەکرێت.\nگیتارژەن لۆرێنزۆ پاگانس نیشان دەدات لەکاتێکدا دەژەنێت، لەگەڵ باوکە بەساڵاچووەکەیدا کەدەکەوێتە پەشبنەمای وێنەکەوە\nوەرگیراو لە «https://ckb.wikipedia.org/w/index.php?title=گیتارژەن&oldid=703624»


بەرەنگاربوونەوەی پەتاکە بە گیانێکی .. – Knwe.org\nسەرەکی » وتار » بەرەنگاربوونەوەی پەتاکە بە گیانێکی ..\nبەرەنگاربوونەوەی پەتاکە بە گیانێکی ..\nنی ڕووچی / کۆنسوڵی گشتی چین لە هەولێر\nبڵاوبوونەوەی هەوکردنی سییەکان بەهۆی ڤایرۆسی کۆڕۆنای نوێ لە کۆتایی کانوونی یەکەم ،2019 لە ووهان لە چین, بووە هۆی دروستکردنی هەڕەشەیەکی مەترسیدار لەسەر ژیان و تەندروستی گەلی چینی ، هەروەها بووە هۆی نیگەرانی هاوبەشی کۆمەڵگای نێودەوڵەتی. لە9ی شوبات، ژمارەی گشتی حاڵەتە پەسندکراوەکان لە چیندا گەیشت بە 35982 حاڵەت، و908 کەس گیانیان لەدەستدا ، و 3281 کەسی توشبوو چارەسەرکراون و لە نەخۆشخانە دەرکراون. زیاد لەمەش، 187518 کەس لەوانەی کە پەیوەندی نزیکیان لەگەڵ تووشبوان یاخود گومانلێکراوان هەبووە لە ئێستادا لە ژێر چاودێری پزیشکیدان.\nگەلی چین داهێنەری ڕاستی مێژوو و پاڵەوانانن. لە ماوەی 5000 ساڵدا ، گەلی چین ڕووبەڕووی ژمارەیەکی نەژمێردراو لە قەیران و بەرەنگاربوونەوە بووەتەوە ، بەسەر هەموویان زاڵ بووە و هەرگیز نەبەزێندراوە. ئەم جارەش، سەرەڕای دڕندەیی و خراپی ڤایرۆسەکە متمانەی تەواومان هەیە کە لەم جەنگە سەربکەوین.\nلیژنەی ناوەندی حزبی شیوعی چینی و حکومەتی ناوەندی هەڵستاووە بە ئاڕاستەکردن و کۆکردنەوەی سەرچاوەکان بۆ بەرەنگاربوونەوەی ڤایرۆسی کۆڕۆنا ، و بنیاتنانی سیستەمێکی گشتگیر و فرە ئاستی ڕێگریکردن و کۆنتڕۆڵکردن ، و گرتنەبەری ڕێوشوێنی توند و بێ پێشینە بۆڕێگریکردن لە بڵاوبوونەوەی نەخۆشییەکە. کارمەندانی کۆمەڵگا لە شار و لادێکان لە سەرتاسەری وڵات بە تایبەتی لە ووهان و دەوروبەری هەموو هەوڵێک دەدەن بۆ پاراستنی گیانی ملیۆنەها کەس. سوپای ئازادی میللی هەڵستا بە ناردنی دەستەی سەربازی پزیشکی بۆ ووهان بە مەبەستی یارمەتیدان لە بەرەنگاربوونەوەی ڤایرۆسەکە. کۆمپانیاکان هەڵستان بە چڕکردنەوەی بەرهەمهێنانی بەرهەمە سەرەکییەکان وەکو دەمامکی دەموچاو. خەڵکی لە هەموو ئاستێکی کۆمەڵایەتی دەستی یارمەتییان درێژ کردووە لەم کاتە پێویستەدا.هێزی سیستەمی چینی بە شێوەیەکی تەواو دەردەکەوێت لە کاتێکدا هەموو گەل بەرەنگاری ئەم ڤایرۆسە دەبنەووە.\nلە هەمان کاتدا، بە مەبەستی جێبەجێکردنی تەواوی ڕێوشوێنەکانی جیاکردنەوەی تەندروستی بۆ ڕێگریکردن لە بڵاوبونەوەی ڤایرۆسەکە ، حکومەتی ناوەندی چینی بڕیاری درێژکرنەوەی پشووی سەری ساڵی چینی و دواخستنی بەرواری کردنەوەی خوێندنگاکان و کارگەکانی دا، و بانگەوازی بۆ دانیشتوان کرد کە لە ماڵەکانیان بمێنەوە و دەرنەچن. هەموو ئەم ڕێوشوێنانە بە وردی جێبەجێکراوە و ڕۆڵێکی کاریگەری هەبووە لە بەرەنگاربوونەوەی پەتاکە.\nکارمەندانی پزیشکی چینی – پزیشکان، پەرستیاران و زانایان، – هەموو ڕێگایەکیان گرتۆتەبەر، جێهێشتنی خێزانەکانیان بۆ بەردەوام بوون لە تێکۆشانی ماندوو نەناسانە بە شەو ورۆژ هەروەکو ئەوەی لە هێڵی پێشەوەی جەنگ دابن. هەرچەندە هەرێمی هۆبی ناوەندی سەرهەڵدانی ڤایرۆسەکەیە، زیاتر لە 11000 کارمەندی پزیشکی لە هەرێمەکانی تر گەیشتوونەتە هۆبی یەک لە دوای یەک، و بەبێ هیچ ترسێک.\nژانگ دینگ یوو، سەرۆکی نەخۆشخانەی ووهان جینتان، یەکێک لەو نەخۆشخانانەی کە دیاریکراون بۆ وەرگرتنی نەخۆشی توشبوو بەڤایرۆسە نوێیەکە، 30 ڕۆژی لە چارەسەر کردنی نەخۆشەکان بەسەربرد هەر لە سەرەتای گەیشتنی حاڵەتە سەرەتاییکانی پەتاکە لە نەخۆشخانە. نوستن لە کاتژمێر 2 بەیانی و هەڵستان لە 4بەیانی بووەتە ڕۆتینێکی ڕۆژانەی پزیشکێکی تەمەن 57 ساڵ.\nلە 6 شوبات، 4 لە کارمەندانی تەندروستی لە بەشی سەنتەری فریاکەوتنی پزیشکی نەخۆشخانەی ژۆنگ نانی زانکۆی ووهان لە ووهان کە پێشتر تووشی ڤایرۆسەکە ببوون لە کاتی کارکردن، چاک بوونەوە وگەڕانەوە هێڵی پێشەوەی چاودێری تەندروستی بۆ بەردەوام بوون لە جەنگان دژ بە پەتاکە بەبێ هیچ دوو دڵییەک.\nلە ئێوارەی سەری ساڵی نوێی چینی، کە بۆنەیەکی نەریتیە بۆ دووبارە کۆبونەوەی خێزانەکان، سۆنگ کیپینک، ستافێکی پزیشکی سەربازی، ماڵ و خێزانەکەی جێهێشت لە پێناو ووهان لەگەڵ 450 هاوپیشەکانی، لەنێوانیاندا ئەو پسپۆڕانەی خاوەن ئەزموون بوون لە جەنگان دژ بە سارس و ئیبولا.\nلە پێناو چارەسەرکردنی جیاوازیی نێوان زیاد بوونی ژمارەی نەخۆش و سەرچاوەی پزیشکی سنوردار، هەزارەها کرێکاری بیناسازی لە ڕۆژێکدا 24 کاتژمێر کاریان کرد بۆ بنیاتنانی نەخۆشخانە لە هیچەوە ولە ماوەی 10 ڕۆژدا توانیان تەواوی بکەن. جۆنگ دافێ، کە کرێکارێکی بیناسازی ئاساییە، کاتێک گوێبیستی دەستپێکردنی پڕۆژەکە بوو، وازی لە پشووەکەی خۆی هێنا و هەڵستا بە بڕینی سەدەها میل بۆ گەیشتن بە شوینی بنیاتنانی پڕۆژەکە سەرەڕای بڵاوبوونەوەی ڤایرۆسەکە. دوای کۆتایی هاتنی کاری بیناسازی، هەڵستا بە بەخشینی هەموو مووچەکەی بۆ جەنگی ئەم پەتایە، و زۆر لە هاوپیشەکانی هەمان کاریان ئەنجام دا.\nهەر لە سەرتای بڵاوبوونەووەی پەتاکە ، زانایان وشارەزایان شەو و ڕۆژ بە سەختی کار دەکەن بۆ دۆزینەوەی چارەسەری پەتاکە. سەنتەری چینی بۆ کۆنتڕۆڵ کردن و نەهێشتنی نەخۆشی هەڵستاووە بە جیاکردنەوەی ڤایرۆسەکە و لە ئێستادا هەوڵی دیاری کردنی توخوم و رەسەنی ڤایرۆسەکە دەدرێت کە دەکرێت بەکار بهێنرێت بۆ گەشەپێدانی کوتان. دۆزەرەوەی تایبەت بۆ تاقیکردنەووەی ڤایرۆسەکە دۆزراوەتەووە، لە ئـێستادا تەنها پێویستی بە چەند کاتژمێرێکە بۆ ئەوەی پەسەند بکرێت کە ئایا نەخۆشی پلە گەرمی بەرز توشبووی ڤایرۆسەکەیە یاخود نا. توێژەران لە پەیمانگای زانستی ئەکادمی چینی دەستیان کردووە بە پشکنین و دۆزینەوەی دەرمانی دژە ڤایرۆسی دیاریکراووی بەردەست کە پێدەچێت کاریگەربێت دژی ڤایرۆسی کۆڕۆنا. شارەزایان وپزیشکانی کلینیکیی لە هێڵی پێشەوەدا جۆری جیاواز لە چارەسەر بەکار دەهێنن بۆ پاراستنی گیانی هاوڵاتیان، و گەراندنەوەی تەندروستی نەخۆشەکان. لە 6 شوبات، 23 نەخۆشی پەتای ڤایرۆسی کۆڕۆنا چارەسەر کران و لە نەخۆشخانە دەرچوێندران پاش وەرگرتنی چارەسەری گونجاو لەگەڵ دەرمانی چینی نەریتی و هەروەها دەرمانی ڕۆژئاوایی.\nحکومەتی چین هەموو هەوڵێک دەدات بۆ بەرنگاربوونەوەی ئەم پەتایە، و بڵاوکردنەووەی زانیارییەکان بەشێوەیەکی کراوە و ڕوون و بەرپرسانە. لە 22 کانوونی دووەم, ئەکادمیا زانستییەکانی چینی بە بەردەوامی هاوبەشی دەکەن بە زانیاری جیناتی ڕەسەنی ڤایرۆسەکە لەگەڵ تەواوی جیهاندا. بەپێی ئەکادمیا زانستییەکانی چینی، لەگەڵ زیاتر لە 300000 زنجیرە فایلی دابەزێندراو، داتا بەیسەکانی خزمەتگوزاریان بەردەست خستووە بۆ زیاتر لە 30000 سەردانکەر لە 106 وڵات و هەرێم. 5 زنجیرە جییەکانی ڤایرۆسە نوێییەکە، هاوجووت کراوە لەگەڵ جینی پێنج رەسەنی نوێی ڤایرۆسی کۆڕۆنا لەناوەندی نیشتیمانی بۆ داتای جینی وهاوبەشکردنی لەگەڵ داتا بەیسی بانکی جینی لە ناوەندی نیشتیمانی بۆ زانیاری تەکنولۆژیای زیندەزانی لە ویلایەتە یەکگرتووەکان.\nلە هەمان کاتدا، ڕابەرانی سیاسی، کەسیایەتی گشتی، و کەسانی ئاسایی لە هەموو جیهاندا زیاتر و زیاتر پاڵپشتی خۆیان بۆ هەوڵەکانی چین لە جەنگان دژ بە بڵاوبوونەوەی ڤایرۆسی کۆڕۆنای نوێ دەربڕی بە چەندین شێوەی جیاواز، و حکومەتی بیانی زیاتر و زیاتر وەکو کۆماری کۆریا و ژاپۆن تایلەند و مالیزیا و ئەندەنوسیا و کازاخستان و پاکستان، ئەڵمانیا و بەریتانیا و فەڕنسا و ئیتاڵیا و هەنگاریا، بیلا ڕوسیا و تورکیا، ئێران و ئیمارتی عەرەبی یەکگرتوو، جەزائر، میسر، ئوستراڵیا، ترینیداد و تۆباگۆ و یونسێف هەڵستان بە بەخشینی پێداویستی خۆپاراستن و کۆنتڕۆڵکردنی پەتا بۆ چین. خوێندکارانی خوێندنگایەکی ناوەندی ئەڵمانی، هەروەها خوێندنگایەکی سەرەتایی ئینگلتڕا هەڵستان بە گوتنی گۆرانی چینی بە کۆرس بۆ بەرزکردنەوەی متمانەی چین، و ڕێزلێنانی قوربانیان. هاوڕێ ژاپۆنیەکان لەسەر بۆکسی بەخشین بۆ چین نووسیبوویان (خاکی جیاواز،چارەنووسی هاوبەش).\nهەروەکو قسەی نەستەقی کۆن کە دەڵێت: هاوڕێی ڕاستی لە کاتی تەنگانە دەردەکەوێت. بەخشین و پاڵپشتیان ئەندازەی بەزەیی و میهرەبانی قوڵی ئەوان دەردەخات. ئێمە بە دڵسۆزییەوە پاڵپشتی بەخشندانەی ئەوان دەنرخێنین و سوپاسیان دەکەین.\nڤایرۆس ترسناکە. بەڵام ئەوەی ترسناکترە بریتییە لە قسەوقسەڵۆک و ترسی بێ هۆکار. بەڵێ ڕاستە کە ئەم ڤایرۆسی کۆڕۆنایە خراپترە لە ئەنفلۆنزای ئاسایی ساڵانە، کە ئێچ وەن ئێن وەن بوو لە 2019. ئەم ڤایرۆسە زۆر تەشەنەکەرە و بە ئاسانی بڵاودەبێتەوە. بەهەر حاڵ، ڕێژەی مردنی 2% یە کە ئێستاش کەمترە بە بەراورد لەگەڵ ڕێژەی مردن بەهۆی ڤایرۆسی ساڕس کە 9% یە, یاخود ئەنفلۆنزای ئێچ وەن ئێن وەن 2019 بە ڕێژەی مردنی 17.4%, یاخود ڤایرۆسی مێرس 2012 بە ڕێژەی مردنی 34.4% و ڕێژەی مردنی ئیبۆلا بە 40.4%.\nئێمە چاوەڕێی تێگەیشتن و پاڵپشتی هاوبەش دەکەین لە هەرێمی کوردستان.\nوەکو هاوڕێی دڵسۆز, پاڵپشتی لە گەلی کوردەوە گرینگییەکی تایبەتی هەیە بۆ گەلی چین. لە کاتی سەرهەڵدانی پەتاکە, زۆر لە خەڵکی کوردستان پاڵپشتی و بەزەیی خۆیان دەربڕی بۆ خەڵکی چینی بە تەلەفۆن، ئیمەیڵ، فەیسبووک و ڕێگای تری جیاواز. ئەمە بەڵگەیەکە بۆ هاوڕێیەتی نێوان هەردوو گەلەکە. ئێمە بە دڵسۆزیەوە بەرزی دەنرخێنین.


هیوا خۆشناو: ئەو پردەی ترامپ ناچارە بەسەریدا بپەڕێتەوە. – WTARIKURD\nهیوا خۆشناو: ئەو پردەی ترامپ ناچارە بەسەریدا بپەڕێتەوە.\nدو وێنەی لەیەکچو، لە دوو سەردەمی جیاوازدا. ڕێگاند و تاتچەر جیهانیان بەرەو نیۆلیبرالیزم برد، ئەی تامپ و مای بەرەو کوێمان دەبەن؟\nبۆ جاری یەکەم تيريزا مای سەرۆک وەزیرانی بریتانیا، بەفەرمی سەردانی سەرۆکی تازە هەڵبژێردراوی ئەمریکای کرد لە ئۆفیسەکەی. پەیوەندی ئەو دو وڵاتە زلهێزە، نەوەک بەتەنیا سیاسی، بەڵکو مێژویی، کولتوری، بنەماڵەیی و ئابووریە. بۆ هەر هەنگاوێکی دەرەکی و تەنانەت زۆر جاران ناوخۆییش سەرەتا ئەو دو وڵاتە ڕێککەوتون و لەوێوە ئاراستەی گۆڕانکاریەکان، دەستیان پێکردوە.\n– ئەگەر بە شێوەیەکی فیگوریش بێ، ئینگلیز بە باوک و مامۆستای ئەمریکا ئەژمێردرێ.\nئینگلیز نەک بەتەنیا باوکێکی تەشریفی، بەڵکو ئامۆژگاریەکانیشی بۆ واشنگتۆن چارەنوسسازن. لە سەردەمی تۆنی بلێردا، کاتێک سی ئای ئەی گوتی: ڕژێمی سەددام حسێن چەکی کۆمەڵکوژی بەرهەمدێنێ، بلێر تۆپەکەی خستە ناو ساحەی ئەمریکا و گڵۆپی سەوزی بۆ هەلکرد، بەڵام لە کۆتاییدا چی ڕویدا؟\nبەپێچەوانەی تۆنی بلێر، لەسەردەمی دوای ئەودا کاتێک ئەمریکا گوتی ڕژێمی ئەسەد چەکی کیمیاوی بەکارهێناوە و وەشاندنی گورزی سەربازی ڕاستەوخۆی دژ بە دیمەشق خستە سەر مێز، بریتانیا یەکەمین وڵات بو، دەستی ئۆبامای لەسەر مێزی شەڕ کشاندەوە و ڕێگای لێگرت تاکو هەمان هەڵەی عێراق دووبارە نەکاتەوە.\n– تیریزا مای هەوڵ ئەدا، قەناعەت بە ترامپ بێنێ تاکو لە گرینگی ناتۆ و ئەوروپایەکی بەهێز تێبگات!!\n* ترامپ ئەڵمانیا وەک ڕەقیبێکی بەهێزی خۆی دەبینێ، ناوبراو وا هەست دەکات ئەوروپا واتە “هێزێکی گەورەی سیاسی و ئابووری بە سەرۆکایەتی ئەڵمانیا”، بۆیە هەوڵی لەیەک هەڵوەشاندنەوە و لاوازکردنی ئەو دەزگایە دەدات.\n* جیاوازیەکەی مای و ترامپ لەگەڵ ڕێگان و تاتچەر جگە لەو سەردەمەی کە تێیدا ئەژین، ئەوان دو ناسیۆنالیستی گەورەی خۆرئاوان کە دەیانهەوێ سەروەری و ڕەسەنایەتی بۆ وڵاتەکەیان، سنورە نەتەوەییەکانیان بگەڕێننەوە، کەچی ڕێگاند و تاتچەر دوو سەرکردەی لیبراڵ بوون هەوڵیاندا حکومەت و دەوڵەت بچوک بکەنەوە و دامودەزگاکانی حکومەت بدەنە دەستی کەرتی تایبەت.\n* مای ڕاسپێردراوی ئەو ئینگلیزانەیە کە دەیانهەوێ ڕەسەنایەتی و سەروەری و سەربەخۆیی بۆ بریتانیەکان بگەڕێننەوە و ڕزگاریان ببێ لە بیرۆکراسیەت و دەستەڵاتی یەکێتی ئەوروپا. ئەو بەدوای بازاڕێکی دیکە دەگەڕێ کە ئەڵتەرناتیڤێک بێ بۆ بریتانیا لە جیاتی ئەوروپا. ئەیا ئەمریکا جێگای بازاڕی ئەوروپا بۆ بریتانیا دەگرێتەوە؟ هەروا ئاسان نیە، چونکە تا ئێستا بریتانیا بە یاسایی ئەندامی یەکێتی ئەوروپایە، بۆی نیە بەبێ ئەو یەکێتیە لەو بارەیەوە ڕێککەوتن لەگەڵ وڵاتی سێیەم بکات. بروکسل تا ئێستاش لەو بڕوایە دایە، دوای ماوەیەکی کورت، بریتانیا ئەگەر نەشگەڕێتەوە ناو باوەشی ئەوروپا، ناچاری چەند ڕێککەوتنێکە.\nگی ڤەرهۆفستادت ی سەرۆکی فراکسیۆنی لیبرالەکانی ئەوروپا ئەڵێ: ئەمانزانی ئەوروپا دو دوژمنی سەرەکی هەیە، بەڵام ئێستاکە دوژمنی سێیەمینیشمان بۆ پەیدا بوە. ناوبراو ئەڵێ دوژمەنکانمان: یەکیان جیهادیەکانن، دووەم ڤلادیمیر پوتینە، ئێستاکەش دۆناڵد ترامپی هاتۆتە سەر و ئەوروپا لە مەترسی دایە.\n* وادیارە لەگەڵ بەرفراوانبوونی کاریگەریەکانی ڕوسیا و چین لە ئەوروپای ڕۆژهەڵات و ڕۆژهەڵاتی ناوەڕاست و ئاسیا، ئاسان نیە بریتانیا و ئەمریکا بە ئاسانی پشت لە ئەوروپا و ناتۆ بکەن.\n– لەگەڵ ڕێککەوتنی ستراتژی بریتانیا و ئەمریکا لەسەر مەسەلەکانی یەکێتی ئەوروپا، ناتۆ، پەیوەندیەکانیان لەگەڵ ڕوسیئا و سیاسەتی ڕۆژهەڵاتی ناوەڕاست، نیشانەکانی سیاسەتی دەرەوەی ئەمریکا دەردەکەون. ئەوەی ئێستا لە کەنداوی فارس و سوریا ڕوئەدا، بەتەنیا چاوسورکردنەوە و نیشاندانی ماسوڵکەکانە.\nنەوزادی موهەندیس: شكۆی حكومەت لە بەرامبەر نیشانەی پرسیارێكی گەورەدایە؟\nعەدنان کەریم و کامیار سابیر: گۆڕان، بۆچی “ لۆبی” ی بۆ پارتیی دەکات؟


عیراق، سلێمانی زۆرترین تووشبوون و مردنی بە كۆرۆنا تۆماركرد - تۆڕی میدیایی خەڵک\nوەزارەتی تەندروستی عیراق ڕایدەگەیەنێت 4400 حاڵەتی نوێی تووشبوون بە ڤایرۆسی كۆرۆنا تۆماركراوە، 5802 كەسیش چاكبوونەتەوە، 46 كەسیش بەهۆی پەتاكەوە گیانیان لەدەستدا كە 7 كەسیان لە سلێمانیین.\nبەپێی بەیاننامەیەك، كە لەلایەن وەزارەتی تەندروستی عیراقەوە بڵاوكرایەوە” لە 24 كاتژمێری ڕابردوودا 32 هەزار و 748 پشكنینی تایبەت بە كۆرۆنا ئەنجامدراوە و دەركەوتووە 4400 كەس تووشی ڤایرۆسی كۆرۆنا بوون و ئەنجامەكانیان پۆزەتیڤ بوون، ئەمەش بە ژمارەیەكی كەمتری تووشبوونی ڕۆژانە بە پەتاكە لە وڵاتدا دادەنرێت.\nهەر لە بەیاننامەكەدا هاتووە، ”زۆرینەی تووشبووەكان لە سلێمانی و بەغدا و بەسرە تۆماركراون، بەجۆرێك كە لە سلێمانی 560 و لە بەغدا 669 بەسرە 443 حاڵەتی تووشبوون تۆماركراون”.\nهەر لە بەیاننامەكەدا هاتووە” لە هەولێر 363 و لە دهۆك 312 و لە كەركوك 200 حاڵەتی تووشبوونی نوێ بە كۆرۆنا تۆماركراون”.\nوەزارەتی تەندروستی عیراق ئاماژەی بە چاكبوونەوەی 5802 تووشبووی كۆرۆنا كردووە، كە زۆربەیان لە هەولێر و بەغدا و و بەسرە سلێمانی بوون، ویڕای گیان لەدەستدانی 46 كەس بەهۆی پەتاكەوە كە 7 حاڵەتیان لە پارێزگای سلێمانی تۆماركراون.\n01 نیسان 2021 9.00 pm\nخەڵك- لە پارێزگەیەكی عیراق، تەقەكردن بە ئاسماندا قەدەغە دەكرێت و ڕێكاریی یاساییش دژ بە سەرپێچیكاران دەگیرێتەبەر.


کوردیپێدیا - لەشکری دووی هەولێر\n📖 لەشکری دووی هەولێر | پۆل: کورتەباس | زمانی بابەت: 🏳 کوردیی ناوەڕاست\nلەشکری دووی هەولێر\nدەبوو بزانین بارەگاکەی ئەم لەشکرە لە کوێ دابنێین؟ بە ڕاوێژی هەموان شەقڵاوەمان پێ باش بوو. بینای قائمقام چۆڵ بوو، وەرمان گرت و دەستکاریمان کرد. بارەگای لەشکری شەقڵاوەی لێنووسرا. ئەو کاتە مامۆستا بەکر مستەفا جێگرم بوو. ئامرهێزەکانی زۆر بوون، چونکی ئەو کاتە لەشکری دووی قەڵادزەشی لەسەر بوو، سنوورێکی زۆر بەربڵاوی هەبوو، هەرچەند تەماشام دەکرد، ئەم هەموو هێز و سنوورە بەربڵاوە لە کێشی یەک لەشکردا نییە و فریای نەدەکەوتی. ئەگەر بیرم مابێ ئامرهێزەکان ئەم هەڤاڵانە بوون: 1- شەهید ڕێباز 2- سەفین مەلا قەرە 3- عەبدوڵڵا مام عەلی 4- عەبدوڵڵا بۆر 5- ڕەهبەری سەید ئیبراهیم 6- شاخەوان عەباس. بێجگە لەوەش مەسەلەکە هەر ئەوە نەبوو فریای کارەکانی نەدەکەوتین، هەموو سنووری سیدەکان پشدەر و بتوێن و کۆیە و هەموو هەولێر لەسەر ئەم لەشکرە بوون. ئەو کاتە‌ش لەبەر گەورەیی لەشکرەکە وەک پێویست چەک و تەقەمەنی نەبوو. به هاوکاریی هەڤاڵ بەکر مستەفا و ئامرهێزەکان کارەکانمان ڕادەپەڕاند. هێشتا هەڵبژاردن نەکرابوو و بەرەی کوردستانی ئیدارەی ئیشوکارەکانی دەکرد. هەر حیزبه و چەکداری خۆی و هێزی خۆی هەبوو، ململانێی حیزبەکانیش لەولاوە وەستابێ، کێشەی ڕۆژانە هەبوو.\n➕ ئەم بابەتە لەلایەن: (زریان سەرچناری)ەوە لە: Nov 21 2018 9:19PM تۆمارکراوە


خواردنی چنگێك مێوژ چیمان لێدەكات؟ – Knwe.org\nسەرەکی » زانست » خواردنی چنگێك مێوژ چیمان لێدەكات؟\nخواردنی چنگێك مێوژ چیمان لێدەكات؟\nگەر ڕۆژانە چنگێك مێوژ بخۆین چیمان لێدێت؟ ئایا مێوژ بۆ هەموو كەسێك باشە؟ پسپۆڕێكی روسیی بەم شێوەیە باس لە سوود و زیانەكانی خواردنی مێوژ دەكات .\nتاتیانا بۆچارۆڤا پزیشكی پسپۆڕی كوێرە ڕژێنەكان لە روسیا ئاماژەدەدات بە سوود و زیانەكانی خواردنی مێوژ و ئەو مەترسییانەش روندەكاتەوە كە رەنگە بەهۆی زۆر خواردنی ترێی وشكەوە روبەڕووی مرۆڤ ببێتەوە.\nئەو پسپۆڕە لە لێدوانێكیدا بۆ كەناڵێكی وڵاتەكەی ئاماژەی بەوە داوە كە(100) گرام مێوژ نزیكەی (300) كالۆری دەبەخشێت، لە بەرامبەر ئەوەشدا بڕێكی زۆری شەكری تێدایە كە رێژەكەی دەگاتە (%59) لەبەر ئەوە ئامۆژگاری ئەو كەسانە دەكات كە نەخۆشی شەكرەیان هەیە یان كێشیان زۆرە بە هیچ شێوەیەك مێوژ نەخۆن، نەك هەر ئەوەندە، بەڵكو رێنمایی كەسانی لەشساغیش دەكات كە پێویستە ڕۆژانە تەنها یەك چنگ مێوژ بخۆن.\nئەو خانمە پزیشكە لەدرێژەی قەسەكانیدا ئاماژەی بە سوودەكانی مێوژداوە و ئاشكرایكردووە، مێوژ لە شیرینییەكانی تر باشترە چونكە (%80)ی ئەو ڤیتامینانەی تێدایە كە لە ترێی تازەدا هەیە، هەروەها رێژەیەكی باشی پۆتاسیۆمی تێدایە كە پێویستە بۆ ئەركی دڵ و دەمارەكانی خوێن و گورچیلەكان، هەروەها مێوژ میزهێنەرە و یارمەتیدەرێكی باشە بۆ رزگاربوونی لەش لە ژەهرەكان و هەر 100 گرامی مێوژ 3 گرام ماددەی ئاسنی تێدایە، ئەمەش دەكاتە رێژەی (%20)ی پێویستی لەش بۆ ئەو مادەیە، هەربۆیە ئەو پسپۆڕە ڕێنمایی ئەو كەسانە دەكات كەم خوێنن یان كارەكەیان زۆر ماندوویان دەكات ،رۆژانە مێوژ بخۆن، چونكە سەرەڕای ئەو سووودانەی وزەیەكی باش دەدات بەلەش .\nهەروەها باس لەوەش دەكات كە مێوژ گروپی ڤیتامینB ی تێدایە كە یارمەتی ئەركەكانی كۆئەندامی دەمار دەدات هەربۆیە رۆژانە خواردنی بڕێكی كەمی مێوژ بۆ ژنانی دوووگیان زۆر بەسوودە.\nلە كۆتایشدا تاتیانا بۆچارۆڤا وتی» باشترین شت ئەوەیە بەر لەوەی مێوژ بخورێت بكرێتە ئاو یان بكولێنرێت و بكرێتە شەربەت، چونكە شەربەتی مێوژ زۆرترین بڕی مادەی خۆراكیی تێدایە.\nسەرچاوە: Sky new


ئاژانسی ده نگو باسی کوردستان: بۆ ئەو پەیامنێرە بەڕێزەی رووداو کە راپۆرتی بەرەکانی شەڕی پێشمەرگە و دوژمنی بڵاودەکردەوە! جیاوازیی نێوان وشەی '' مۆڵگە'' و '' پێگە''. ئەمڕۆ تەلەفزیۆنی رووداو لە باسی هێرشی ئەرتەشی عێراق بۆ سەر هێزی پێشمەرگە، چەند جارێک کوتی کە :هێزەکانی عێراق مۆڵگەکانی پێشمەرگەیان بۆردومان کرد''. راستییەکەی ئەوەیە مۆڵگە وەک بێحورمەتی بە شوێنی مانەوەی هێزەکانی داگیرکەر بەکاردێ و لە ئەسڵدا بە شوێنی مۆڵدانی گاگەل بۆ پشوو و حەسانەوە دەکوترێ. واباشتر بۆ مەتەرێز و شوێنی مانەوەی پێشمەرگە بکوترێ '' پێگە'' و بە شوێنی هێزی دوژمن و داگیرکەران بکوترێ '' مۆڵگە''.\nبۆ ئەو پەیامنێرە بەڕێزەی رووداو کە راپۆرتی بەرەکانی شەڕی پێشمەرگە و دوژمنی بڵاودەکردەوە! جیاوازیی نێوان وشەی '' مۆڵگە'' و '' پێگە''. ئەمڕۆ تەلەفزیۆنی رووداو لە باسی هێرشی ئەرتەشی عێراق بۆ سەر هێزی پێشمەرگە، چەند جارێک کوتی کە :هێزەکانی عێراق مۆڵگەکانی پێشمەرگەیان بۆردومان کرد''. راستییەکەی ئەوەیە مۆڵگە وەک بێحورمەتی بە شوێنی مانەوەی هێزەکانی داگیرکەر بەکاردێ و لە ئەسڵدا بە شوێنی مۆڵدانی گاگەل بۆ پشوو و حەسانەوە دەکوترێ. واباشتر بۆ مەتەرێز و شوێنی مانەوەی پێشمەرگە بکوترێ '' پێگە'' و بە شوێنی هێزی دوژمن و داگیرکەران بکوترێ '' مۆڵگە''.\nئێرە خاکی کوردستانە مالێکی جاشی ئئرانە\nبۆ ئەو پەیامنێرە بەڕێزەی رووداو کە راپۆرتی بەرەکانی شەڕی پێشمەرگە و دوژمنی بڵاودەکردەوە!\nجیاوازیی نێوان وشەی '' مۆڵگە'' و '' پێگە''. ئەمڕۆ تەلەفزیۆنی رووداو لە باسی هێرشی ئەرتەشی عێراق بۆ سەر هێزی پێشمەرگە، چەند جارێک کوتی کە :هێزەکانی عێراق مۆڵگەکانی پێشمەرگەیان بۆردومان کرد''. راستییەکەی ئەوەیە مۆڵگە وەک بێحورمەتی بە شوێنی مانەوەی هێزەکانی داگیرکەر بەکاردێ و لە ئەسڵدا بە شوێنی مۆڵدانی گاگەل بۆ پشوو و حەسانەوە دەکوترێ. واباشتر بۆ مەتەرێز و شوێنی مانەوەی پێشمەرگە بکوترێ '' پێگە'' و بە شوێنی هێزی دوژمن و داگیرکەران بکوترێ '' مۆڵگە''.\nله لایه‌ن ئاژانسی ده نگو باسی کوردستان ajansknews kl. ۳/۲۵/۱۳۹۳ ۰۱:۳۰:۰۰ قبل‌ازظهر


جۆکەر (کەسایەتی نەخشێندراو) - ویکیپیدیا، ئینسایکڵۆپیدیای ئازاد\nجۆکەر (کەسایەتی نەخشێندراو)\nکارەکتەرێکی خەیاڵی ناو گەردوونی دی سیداڕێژە:SHORTDESC:کارەکتەرێکی خەیاڵی ناو گەردوونی دی سی\nکێشراوێک لەلایەن ئالێکس ڕۆس\nBatman #1 (٢٥ی نیسانی ١٩٤٠)\nگروپی چەتەیی نادادپەروەری\nشتو مەکی بەچەکراو و ماددەی ژەھراوی بەکار ئەھێنێت\nجۆکەر کەسایەتییەکی خەیاڵییە کە درووستکراوە لەلایەن بیڵ فینگەر، بۆب کەین و جێری ڕۆبنسن کە یەکەم دەرکەوتنی لە یەکێک لە زنجیرە کۆمیکەکانی باتماندا بوو (٢٥ ی ئایاری ١٩٤٠) لە لایەن کۆمیکەکانی دیسیەوە بڵاو دەکرایەوە ئەوکاتە. سەرەتا کارەکتەری جۆکەر وا دانرا بوو کە لەیەکم دەرکەوتنیدا بکوژرێت لە کارتۆنەکە بەڵام دواتر نووسەرانی فیلمەکە ھەستیان بەوە کرد کە دەکرێ پەرە بە کارەکتەرەکەی بدرێت بۆ فیلمەکانی تر. کارەکتەری جۆکەر بەزۆری دژی پاڵەوانی شاری گۆتەم باتمانە.\nجۆکەر لەنێو کۆمیکەکاندا[دەستکاری]\nلە دەرکەوتنەکانی نێو کۆمیکەکاندا، جۆکەر بە کەسێکی لێھاتوو لە تاوانکاری نیشان دەدرێت. مێژووی درووست بوونی جۆکەر چەندەھا چیڕۆکی ھەیە، بەڵام باوترینیان ئەوەیە کە دەکەوێتە ناو تانکیەکی کیمیاوی کە پێستی سپی دەکات و پرچیشی سەوز دەکات و لێوەکانیشی سوورتر دەکات.\nجۆکەر ھیچ توانایەکی مرۆڤی نائاسایی نییە، لەجیاتی ئەوە زۆرجار لێھاتوویی خۆی لە کیمیاگەریدا بەکار دێنێت دژ بە دوژمنەکانی لەگەڵ بەکارھێنانی کارتی کۆنکانی کوشندە. ھەروەھا جۆکەر زۆرجار لەگەڵ شەڕانگێزەکانی تری وەکو پەنگوین و دوو شێوە، و ھەروەھا دەستەی نایەکسانی ناسراو بە (Injustice League)، یەک دەگرێت.\nکۆمیکەکانی ساڵی ١٩٩٠ەکان چیرۆکێکی تر زیاد کردە سەر ژیانی جۆکەر ئەویش بۆ یەکەمجار جۆکەر ئاشقی توێژەرێکی کۆمەڵایەتی پێشووی گەنج بوو دەبێت بەناوی ھارلی کوین، کە دواتر دەبیتە دەستە ڕاستی جۆکەر، کە دواتر لە ساڵی ٢٠١٦ ھەمان کارەکتەر بە شێوەی فیلم دەرکەوت لە ڕۆڵگێڕانی خانمە ئەکتەری بەناو بانگ مارگۆت ڕۆبی بوو.\nدەرکەوتنی ناو فیلم و زنجیرە تەلەڤیزیۆنییەکان[دەستکاری]\nکارەکتەری جۆکەر بە یەکێک لە گرینگترین کارەکتەرە خەیاڵییە دروست کراوەکانی نێو کۆمیکەکان دادەنرێت. دەرکەوتنەکانی لە ناو فیلمەکان و زنجیرە تەلەڤزیۆنییەکان بەمشێوەیە بووە:\nلە ساڵی ١٩٦٦ دا، لە زنجیرە تەلەڤزیۆنی باتمان کارەکتەرەکە بۆ یەکەمجار لەسەر شاشە دەرکەوت کە لەلایەن ئەکتەر سیزار ڕۆمێڕۆوە ڕۆڵەکەی گێڕدراوە.\nلە شاڵی ١٩٨٩ دا، لە فیلمی Batman ئەکتەری بەناوبانگ جاک نیکڵسن ڕۆڵی جۆکەری گێڕاوە.\nبەناوبانگترین دەرکەوتنی جۆکەر، کە لە لایەن زۆربەی چاودێران بە باشترین جۆکەر دانراوە، جۆکەری فیلمی سوارچاکی تاریکی (٢٠٠٨) بوو، کە ئەکتەر ھیث لێجەر ڕۆڵی گێڕابوو، کە دواتر ئەکتەرەکە دەیان خەڵاتی جۆرا و جۆری بۆ ڕۆڵەکەی بردەوە کە تیایاندا خەڵاتی باشترین ئەکتەر لە ھەرسێ خەڵاتی سەرەکی ئۆسکار و گۆڵدن گڵۆب و بافتا، لەگەڵ سەدان خەڵاتی تر بەھۆی سەرکەوتووی ڕۆڵەکەی.\nلە ساڵی ٢٠١٦ دا، لە فیلمی دەستەی خۆکوژیدا دەرکەوت کە تێیدا، کارەکتەرەکەی بەشێوازێکی و نوێ شێتانەتر دەردەکەوێ، وە ڕۆڵەکەی لەلایەن ئەکتەر و گۆرانیبێژ جارید لێتۆ ڕۆڵەکە دەگێڕدرا.\nلە ٢٠١٩ دا، لە فیلمی جۆکەر واکین فینیکس وەشانێکی جیاوازی بەرجەستەکرد.\nجۆکەر (کەسایەتی نەخشێندراو)لە پرۆژە خوشکەکانی ویکیپیدیا\nجۆکەر لە بنکەدراوەی دی سی، ویکییەکی دەرەکی، ویکییەکی کۆمیکەکانی دی سی\n^ ھەڵەی ژێدەرەکان: تاگی <ref> ھەڵە؛ ھیچ دەقێک بۆ ژێدەری Debut2 نەدراوە\n^ ھەڵەی ژێدەرەکان: تاگی <ref> ھەڵە؛ ھیچ دەقێک بۆ ژێدەری ImpactCBR نەدراوە\nوەرگیراو لە «https://ckb.wikipedia.org/w/index.php?title=جۆکەر_(کەسایەتی_نەخشێندراو)&oldid=910205»\nکۆمیکەکانی دی سی خراپەکارەکان\nزانیاریدانەکانی کۆمیک کە ئەگۆڕێن\nپۆلی زانیاریدانەکانی کۆمیک کە گۆڕدراون\nئەم پەڕەیە دواجار لە ١٨:١٢ی ١٠ی شوباتی ٢٠٢٢ نوێ کراوەتەوە.


مەزارگەی مەولەوی نۆژەندەکرێتەوە\nلە ڕووداوێکی هاتووچۆدا سێ کەس گیانیان لەدەست دا\nفازڵ میرانی : ھیواداربووین بەیەکگرتووی ھەموومان وەک کورد بھاتباین بۆ بەغدا\nمەلا تاھیر : لە خودا بترسن ئەمە کچمە\nبەڕێوەبەری شارۆچكەی گوڵاڵە دەستبەسەر کرا\nلە سه‌یدسادق به‌هۆی كێشه‌ی زه‌وی و زاره‌وه دوو كه‌س كوژران\n2017-04-21 [08:08 AM]\nZNA - سلێمانی\nلەدوای بەسەركردنەوەی مەزارگەی مەولەوی، بەڕێوەبەری گشتیی و رۆشبنیریی سلێمانی و شاندی یاوەری، بڕیاریاندا كە هەرچی پێویست بێت لەماوەی مانگی داهاتوو بۆ نۆژەنكردنەوەو پاراستنی گۆڕی ئەم شاعیرە لەو ناوچەیە بكرێت.\nبابەكر دڕەیی، بەڕێوەبەری گشتیی رۆشنبیری و هونەری سلێمانی، لە سەردانیدا بۆ مەزارگەی شاعیرو زانای كورد مەولەوی لە گوندی سەرشاتەی ناوچەی تاوەگۆزی، ئاماژەی بۆ ئەوەکرد، نۆژەنکردنەوەی ئەو گۆڕە بۆ ئەوەیە ببێتە مەزارگەیەك كە شایستە ئەم زانایە كورد بێت.\nسەید عەبدولڕەحیمی كوڕی سەعید تاوەگۆزی (١٨٠٦-١٨٨٢٢) ناسراو بە مەولەوی یان مەولەویی كورد شاعیری ناوداری كورد و سۆفیی تەریقەتی نەقشبەندی بوو كە بە شێوەزاری هەورامی هۆنراوەی داناوەو لە شیعری ئەوین و دڵداری دا زۆر بەناوبانگە.\nلە ساڵی ١٨٠٦ لە گوندی سەرشاتەی ناوچەی تاوگۆزی لەدایكبووە. لەساڵی ١٨٨٢ كۆچی دوایی ئەكا و لە گۆڕستانی ئەسحابە لە سەرشاتە نێژراوە.\nمەولەوی جگە لە كوردی، زمانی عەرەبی و فارسیشی باش زانیوە و بە هەردووكیان شیعری نووسیوە. دیوانەكەی كە بە شێوەزاری ھەورامییە پلەیەكی بەرزی لەنێو شێعر و ئەدەبی كوردیدا هەیە.\nئەم هەواڵە 4369جار خوێندراوەتەوە


هونەرمەندێک بناسە: هونەر چۆن کاردەکاتە سەر کەلتوور و کۆمەڵگای عێراقیمان؟ - عیڕاق كویر\nهونەرمەندێک بناسە: هونەر چۆن کاردەکاتە سەر کەلتوور و کۆمەڵگای عێراقیمان؟\nمرۆڤایەتی و مافەکانی مرۆڤ خولیای منن، هەروەک خۆشنووسی، بەتایبەتی خۆشنووسی عەرەبی، بۆیە بیرۆکەی ئەوەم بۆ هات کە ئەم دووانە بهێنم بەرەو یەکتر و بە شێوازێکی جیاواز بە خەڵکیان بناسێنم.\nئەو بیرۆکەیەیەی خەڵک هەیانە دەربارەی خۆشنووسی عەرەبی ئەوەیە کە بەکاردێت بۆ نووسینی وتەکانی پێغەمبەران، نووسینی قورئان، یان شیعری دڵداری. بیرۆکەکەی من ئەوە بوو کە خۆشنووسی عەرەبی تێکەڵبکەم لەگەڵ بیرۆکەی تازەی وەک هاوڕەگەزخوازی، فێمینیزم، و تەنانەت مافەکانی ئاژەڵ. بەڕای من، تێکەڵکردنی خۆشنووسی لەگەڵ ئەم بابەتە هەستیارانە لەوانەیە وا لە خەڵکی بکات بەشێوازێکی تازە لەم بابەتانە بڕوانن و لێیان تێبگەن.\nبیرۆکەکەم ماوەیەک پێش چوونە زانکۆ بۆ هات و پێویستی کرد کە هەر زوو وازی لێبهێنم بەهۆی ئەو ناپەسەندکردن و حوکمانەی ڕووبەڕووم دەهاتن. لەو کاتەدا، پیروڕاو و تێڕوانینی خەڵکی دەربارەی من زۆر بەهایان هەبوو لای من بووبوون بە بەربەستێکی گەورە لە بەردەممدا، بۆیە پێویستیکرد واز لە بیرۆکەکەم بهێنم.\nدوای دوو ساڵ، دووبارە هەوڵمدایەوە، بۆیە کاتم دانا بۆ پەرەپێدان بە تواناکانم. وردوردە هەستم بە بەرەوپێشچوون دەکرد و بیرۆکەی باشترم دەبوو کە بیانخەمەڕوو. ئەوە منیش ئێستا لێرەدام، ژمارەیەکی زۆر فۆڵۆوەرم هەیە کە پاڵپشتیم لێدەکەن و هونەرەکەم بڵاودەکەنەوە و پەیامی پڕ لە خۆشەویستیم بۆ دەنێرن.\nڕووبەڕووبوونەوەی ڕق و کینەیان\nیەکەمین جار کە دووچاری ڕەخنە و هەڕەشە بوومەوە ئەو کاتە بوو کە پۆستێکی ئینستاگرامم بڵاوکردەوە لەسەر هاوڕەگەزخوازی. ژمارەیەکی زۆر لە خەڵکی منیان بلۆک کرد، لە کاتێکدا کەسانی تر هەڕەشەیان بۆ دەناردم لە هەژماری ساختە و هەژماری ڕاستیشەوە. تەنانەت هەندێک لەو کەسانەی بۆ ماوەی چەندین ساڵ دەمناسین پەیوەندییان لەگەڵ من کۆتایی پێهێنا دوای بینینی ئەو پۆستە.\nئەندامەکانی خێزانەکەشـم بێگومان منیان فۆڵۆو کردبوو بێگومان! زۆریان لەسەر ئەو بابەتە وت دوای بینینی پۆستەکە. بەڵام هەرچۆنێک بێت من وازم نەهێنا.\nلەو ڕۆژەوەی ئەو پۆستەم بڵاوکردەوە، شتەکان بەرەو ئاڕاستەیەکی تر ڕۆشتن و ڕووبەڕووەی ڕق و کینەیەکی ئێجگار زۆر دەبوومەوە لەچاو ئەوەی لەگەڵی ڕاهاتبووم. وە دوای چەند پۆستێکی پاڵپشتیکار لە کۆمەڵگای هاوڕەگەزخواز+، هەڕەشەم بۆ دەهات لەلایەن چەن میلیشیایەکەوە.\nسەرەڕای هەموو ئەوەی پێیدا ڕۆیشتم، هێشتا من خولیای ئەوەم هەیە بەردەوامبم ئەم جارە.\nچەندین کەسی سەر بە کۆمەڵگای هاوڕەگەزخواز+ نامەی دورودرێژی جوانم بۆ دەنێرن کە پڕیانە لە خۆشەویستی چونکە دڵیانخۆشە و سوپاسگوزارن بە پاڵپشتکردنی من لە ئەوان.\nزۆریان هەست دەکەن ئەوان لەیادکراون لەلایەن کەسانی دەوروبەریانەوە. بۆیە من جەختم خستۆتە سەر دروستکردنی هونەرەکەم بە زمانی عەرەبی و کەمتر جەخت دەجەمە سەر پۆست بە زمانی ئینگلیزی. ئەوەی من دەیکەم ڕێگەیەکە بۆ ئەوەی بە هەموویان بڵێم کە هاوڕەگەزخوازی بەشێکە لە کۆمەڵگای عەرەبی و شتێکی بێگانە نییە کە پێویستبکات پێی شەرمەزاربین.\nچەندین کەس لە کۆمەڵگاکەوە باسی چەند بابەتێک دەکەن کە کەسیان نییە باسی ئەم بابەتانەیان لەگەڵ بکەن. ئەو هەستکردن بە ئارامییەی کە من پێیاندەدەم وایان لێدەکات دڵیان بۆ من بکەنەوە بەبێ ئەوەی من بە باشی بناسن، و هەندێک جار بە هیچ جۆرێک نامناسن. من بوومەتە هاوڕێ لەگەڵ چەندین کەسی قەشەنگ کە سەر بە شار و تەمەن و ڕەگەزی جیان و ئەوەش هەمیشە وزەی بەردەوامبوونم پێدەبەخشێت.\nلەڕێگەی هونەرەکەمەوە، توانیومە تێروانینی خەڵكی بگۆڕم لەسەر هاوڕەگەزخوازی وە ئەوەش یەکێکە لە هۆکارەکانی ئەوەی کە ئێستاش ئارەزووی بەردەوامبوونم هەیە.\nلە ڕابردوودا، زۆرێک لە هاوڕێکانم ڕەتیان دەکردەوەوە قسەر لەگەڵ یەکێک بکەن یاخود گوێ لە یەکێک بگرن کە باسی هاوڕەگەزخوازی بکات. هەندێکیان وشەی ناشرین و بێڕێزیکاریان بەکاردەهێنا بۆ وەسفکردنی هاوڕەگەزخوازان، بەڵام گۆڕانکارییەکی گەورە دەبینم لەو کاتەوە. کاتێکی زۆری ویست تا توانیم تێڕوانینیان بگۆڕم، بەڵام لە کۆتاییدا کردم. گفتوگۆ دوای گفتوگۆ، هاوڕێکانم بابەتەکەیان وەرگرت، خۆیان ڕۆشنبیرکرد لە بارەیەوە، وە ئێستا لە چاو جاراندا زۆر باشترن.\nلە ڕاستیدا، هەندێکیان تەنانەت بوون بە پاڵپشتیکار و هەندێکیان خۆیان بۆیان دەرکەوت کە هاوڕەگەزخوازن.\nهونەر چەند هەنگاوێک بەرەوپێشمان دەبات\nمن باوەڕم وایە کە هونەر دەتوانێت زۆر یارمەتیمان بدەت لە گەشتی پەرەپێدان بە کۆمەڵگای هاوڕەگەزخواز+ و تواناکانیان و لە شیکردنەوەی واتای ڕاستەقینەی هاوڕەگەزخوازی لەڕێگەی ڕاستی و بەڵگەوە.\nچاوەکانمان ڕانەهاتوون بە بینینی ئاڵای پەلکەزێڕینە! بە جۆرێک لە جۆرەکان، هەندێکمان تووشی شۆک دەبین کاتێک ئاڵای پەلکەزێڕینە دەبینی لە ڕاستیدا یان لە وێنەیەکدا وە یان لە کارێکی هونەریدا. بەڵام ئەوە نابێت بەو شێوەیە بەردەوام بێت چونکە دەتوانین گۆڕانکاری بەدیبهێنین بەوەی کە زیاتر باسی هاوڕەگەزخوازی بکەین تا ڕۆژێک، باسکردنی هاوڕەگەخوازی ببێتە شتێکی زۆر ئاسایی. بەڕای من هونەر ئاسانترین ڕێگەیە بۆ بەدیهێنانی ئەو ئامانجە.\nدەتوانم ڕووبەڕووی دەرەنجامەکان ببمەوە\nئێمە یەکەمین نەوەی عێراقین کە کار بۆ مافەکانی کۆمەڵگای هاوڕەگەزخواز بکات و ئەوەش بێگومان کۆمەڵێک دەرەنجامی دەبێت، بەڵام بەوە دەزانم و شتەکەم پێ قبوڵە. دەرخستنی ناسنامەم لەڕێگەی بڵاوکردنەوەی وێنەی خۆم لە هەژماری ئینستاگرامم و ئەوەی لە بایۆکەمدا نووسیومە کە من موسوڵـمانم ئاسان نییە و بگرە سەلامەتیش نییە، بەڵام من هۆکاری خۆمم هەیە بۆ ئەمانە.\nجێهێشتنی ئەم وردەکارییە گرنگانە بە واتای ئەوەدێت کە بەجۆرێک کە جۆرەکان من بەشێکی لە هێزی خۆم لەدەست دەدەم. دانانی زانیاری کەسیی لەسەر هەژمارەکەم بۆ ئەوەیە کە من ترسی پاڵپشتیکارانی تری کۆمەڵگای هاوڕەگەزخواز+ بشکێنم. زۆرێک لێیان ئەمە هانیان دەدات و ئەوەی من دەیکەم هێزیان دەداتێ کە ئەوانیش پۆست لەسەر هاوڕەگەزخوازی بکەن و خەڵکانی تر ڕۆشنبیر بکەن.\nمن گۆڕانکاری ئەرێنی زۆرم بینیوە تەنانەت لە هاوڕێ جیاڕەگەزخوازەکانیشمدا! زۆرێکیان پۆستەکانی من بڵاودەکەنوە لە هەژمارەکانی خۆیاندا و هەستێکی زۆر خۆشم دەداتێ کە ئەمە دەبینم.\nڕاستە هەندێکیان دوای چەند کاتژمێرێک ئەوەی بڵاوی دەکەنەوە دەیسڕنەوە، بەڵام ئەمەوە لەبەر ئەو ناپەسەندکردنەیە کە بۆیان دەچێت لەلایەن فۆڵۆوەرەکانی خۆیانەوە. بەڵام لەگەڵ ئەوەشدا، هێشتا ئەمە گۆڕانکارییەکی ئەرێننیە هەرچەندە بچووکیش بێت.\nهەرگیز لە جەنگین مەوەستە\nپەیامی من بۆ پاڵپشتیکارانی عێراقی و ئەندامانی کۆمەڵگای هاوڕەگەزخوازی عێراقی ئەوەیە کە لە جەنگین بەردەوامبن تا گۆڕانکارییەکی ئەرێنی ڕوودەدات. بارودۆخەکان ئاسان نین چونکە هەر وتم، ئێمە نەوەی یەکەمین کە ئەم جەنگە دەکەین. بەڵام پێکەوە دەتوانینی داهاتوویەکی باشتر دروستبکەین بۆ خۆمان و نەوەکانی داهاتوو.\nبۆ بینینی کارەکانی سەیف و پاڵپشتی کردن، لەسەر ئینستاگرام فۆڵۆوی بکەن: saif0_0ali


نووسینی: عەبدول عەزیز خالید و حوسێن حیجازی\nلە ئینگلیزییەوە: ڕامیار مەحەمەد\nڕەنگە زۆربەمان ئاشنا بین بە بیردۆزە بەناوبانگەکەی سیگمۆند فڕۆید، کە ئەویش ڕاچڵەکینێکی مێژوویی و دۆزینەوە و شیکردنەوەی سوچە تاریکەکانی ناخی مرۆڤ بوو. تیۆریی گرێی ئۆدیپ لەلایەن سیگمۆند فڕۆید_ەوە ڕاڤەکراوە و ئەوە ڕوون دەکاتەوە کە کوڕ دەخوازێت بەشێوەیەکی سێکچواڵی پەیوەندی لەگەڵ دایکیدا ببەستێت؛ ھەروەھا باس لە کێبڕکێ و ململانێی کوڕ دەکات لەگەڵ باوکیدا بۆ بەدەست ھێنانی سەرنجی دایک. پێچەوانەی ئەم تیۆرییە گرێی ئێلێکترایە کە ھەمان پرسە، بەڵام ئەویان بۆ باوک. تیۆرییەکەی فڕۆید لە ئۆدیسەی ھۆمەر_ەوە وەرگیراوە، کە پاش گەڕانەوەی ئۆدیپ بۆ وڵاتەکەی، دایکی مارە دەکات بێ ئەوەی بزانێت و لەگەڵیشیدا دەخەوێت.\nلە ڕووی ڕەخنەی دەروونشیکارییەوە:\nتیۆرییە سایکۆلۆژییەکانی فڕۆید:\nئد، ئیگۆ، سوپەر ئیگۆ.\nگرێی ئۆدیپ و گرێی ئیلێکترا.\nمامەڵەکردن لەگەڵ ناخود ئاگا و ئارەزوو و حەز.\nپەیوەندی مۆرسۆ و ماری:\nدەستبەجێ پاش ناساندنی ماری بەخوێنەر: «خۆم بە مەمکییەوە نا»، پاشان پێکەوە بۆ سینەما دەڕۆن: «مەمکەکانیم دەگوشی» لە کۆتاییدا و لەو دێڕەی کە دەڵێ «مەیلم زۆر بۆی ورووژا، چونکە کراسێکی جوانی خەتخەتی سوور و سپی پۆشیبوو و جوتێ سانداڵی چەرمی لەپێ کردبوو، مەمکە توندەکانی قوت ببوونەوە»..\nبەشە بن نەھاتووەکەی مێشکمانە، ئەو جێیەیە کە بەھێزترین و خۆشترین ئارەزووەکانمان و حەزە زگماکیەکانمان بە شاراوەیی تیایدا ماونەتەوە. کوالێتییەکی بنچینەیی بۆ کەسایەتییەکی ساغ و تەندروست ئەوەیە کە لە نێوان ئد و ئیگۆ و سوپەر ئیگۆدا لاسەنگییەک دروست بکات. بە گەڕانەوە بۆ فڕۆید، ئد بە پرەنسیپی خۆشیی (حەز) ەکانمان کاردەکات، پێویستیی ئێمەیە بۆ قایلکردنی ویست و ئارەزووەکانمان. دەرئەنجامی ڕاستەوخۆ قایلنەکردنی ویست و حەزەکانمان دەبێتە ھۆی پەشۆکان و ناڕەحەتی.\nدێڕەکانی ناو کتێبەکە:\n«پاشان من چوار جاری دیکە فیشەکم نا بە لاشە بێ جوڵەکەوە، بەو شوێنەی کە فیشەکەکان بەبێ جێھێشتنی شوێنەوار تیایدا جێگیربوون. ئەوەش ھەروەك ئەوەبوو، چوار جار لە دەرگای بەدبەختی و ناخۆشی بدەیت».\n«لەبەرچی وەستایت لە نێوان فیشەکی یەکەم و دووەم؟" جارێکی دیکە دەمتوانی ئەو لمە سورە ببینم و ھەست بە سوتانی خۆرەکە بکەم لەسەر نێوچاوانم. بەڵام ئەمجارەیان بەرسڤم نەدایەوە [...] جارێکی دیکە نەمزانی چۆن وەڵام بدەمەوە [...] بەوجۆرەش ھیچیکەم نەگوت».\n«نەمزامی بۆ، بەڵام شتێك لەناوەوەم پاڵی پێوەنام».\nبە گەڕانەوە بۆ ھەموو ئەمانە، مۆرسۆ بە درێژایی ڕۆمانەکە، لە ھەوڵی قایلکردنی (ئد)_یدایە، وەکو چۆن ھەموومان بەشێوەیەکی ناخودئاگا خەریکی هەمان کارین. ڕۆمانەکەی کامۆ تێڕامانە لە کەسایەتییەکی نا کۆمەڵایەتیی، کە خۆی بە دەر لە کۆمەڵگە دەزانێت و تیایدا خۆی بە نامۆیەك دەبینێ.


دایکـێکی دلۆڤـان و بەخـشـندە.. و: رەزا شـوان – Giareng\nلە 2 ئیلول , 2020\nچـیرۆکێکی کارتێکەرە دەربارەی سۆز و دلۆڤانی و بەخشندەیی دایک. لاوێک چیرۆکی خۆی دەگێڕێتەوە، پەشیمان دەبێتەوە لەو دڵڕەقییەی کە بەرانبەر دایکی کردی، ئەم لاوە دەڵێ: دایکم یەک چاوی هەبوو، هەر لەبەر ئەوەی کە چاوێکی هەبوو رقـم لێی دەبۆوە. حەزم ناکـرد کە لەگەڵ هـاوڕێکانمـدا بیبـینم، تا گاڵـتە بە چـاو و بە رووخـساری نەکـەن.\nحـەزم ناکـرد کە بـۆ هـیچ شـوێنـێک لەگـەڵـمدا بێ. تـا کەس لەگەڵـیـدا نەمبـینێ، چونکە لە بـەردەم هـاوڕێکـانمـدا شەرمـەزاری دەکـردم.\nدایکم لە چێـشتخانەی ئەو قوتابخانەیەدا کاری دەکرد، کە لێی قوتابی بووم و دەمخوێنـد. چـێشـتی بـۆ قـوتـابییەکان و مامـۆسـتاکـان دەکـرد. رۆژێکـیان هـات بـۆ پـۆلەکـەمـان بـۆ دڵنیابـوون لە ئاستی خوێندنـم. لە بەردەم هـاوڕێکـانم هەستم بە شەرمەزاری کرد. دوای ئەوەی کە رۆیی، هـاوڕێکـانم پێکـەنین و وتیـان: هـەی هـەی دایکت یەک چـاوی هەیە.\nزیاتر و زیاتر رقـم لێی بۆوە، بۆیـە پێـم وت: جـارێکی تر نەیەیت بۆ لام و بۆ پـۆلـەکەم، چونکە لە بـەردەم هـاوڕێکانمـدا، بە هـۆی شێوەی چـاوتەوە، زۆر شەرەمەزارت کـردم. بەڵام ئـەو گـوێی لێـنەگـرتـم و وەڵامی نـەدامـەوە.\nگەورە بووم، دایکم بەجـێهـێشت و رۆییـم بۆ شارێکی دوور. لەوێ ژنم هـێنا و منداڵمان بـوو. ژیـانێکی خۆشـمان هەبـوو، ژنەکـەم و منـداڵەکـانم خۆشـدەویـست. هـیچ هـەواڵ و شتـێکـم لە بـارەی دایکـمەوە نـەدەزانی و نەشمـدەویـست کە بیـزانـم.\nرۆژێک لە ناکاودا، دایکـم هـات بۆ سەردانیم، بێ ئەوەی کە بزانـم و ئاگاداربـم. بۆ ئەوە هـات کە مـن و بـووکـەکەی و نەوەکـانی ببیـنێت. بـەڵام نەمهـێشت بێـتە ژوورەوە و پێ بە ماڵەکـەمـدا بکـات. منـداڵەکـانم لە بـەردەم دەرگـادا پێ پێکـەنـین.\nهـاوارم بەسەریـدا کرد و پێم وت: بۆ هـاتووی بۆ ئێرە. بۆ ئەوەی منداڵەکانم بترسێنیت؟ هـەر ئـێستا لـێرە مەمـێـنە و دووربکـەوە.\nدایکـم لە ماڵەکەمان دەرکـرد. پێی وتـم: رۆڵە گیـان ببـوورە، نەمـزانی و بە هەڵـە رووم لەم ناونیـشـانە کـرد.. دایکـم گەڕایـەوە بـۆ شـارەکەی و بـۆ مـاڵە کۆنـەکـەی خـۆی.\nرۆژێک لەو قوتابخانەیەی کە قوتابی بووم لێی، نامەیـەکـم بۆ هـات. بانگـیان کـردم، بۆ بەشداریکردن لە ئاهەنگێکی خێزانیدا. درۆم لەگەڵ ژنەکەمـدا کرد، کە بە کارێک دەڕۆم بۆ شوێنێک. رۆیـشتم بۆ ئاهـەنگەکە و هاوڕێکانـم بیـنی. لە دوای ئاهـەنگەکە رۆیـشتم بۆ ماڵە کۆنەکەمان، کە من و دایکـم لەوێـدا دەژیـاین. تا شێوەی ماڵە کۆنەکەمان ببـینم. بەڵام دایکم نەبیـنی! هاوسێکان پێـیان وتـم، دایکـت مـرد. بە هـیج کـلۆجـێک بۆ مـردنی دایـکـم خەمبـار و دڵتـەنـگ نەبـووم.\nهـاوسـێکان وتـیان: دایکـت ئەم نامـەیەی لە لای ئێـمە جـێهـێشتووە، وتی هەر کـاتێک کـوڕەکەمتـان بیـنی، ئـەم وەڵامـەی بـدەنێ.\nنامەکـەم وەرگـرت و کـردمەوە، دایـکم لـە نامەکەیـدا ئەم قـسانـەی بۆ مـن نووسیـبوو:\nکـوڕی شـیریـن و خۆشـەویستم، خۆشـم دەوێـی. ببـوورە کە بێ ئـەوەی بـزانیـت، هـاتم بۆ ماڵەکەتـان تا بتبـینم. ببـوورە گەر منـداڵەکانت لـێم ترسابـن، چونکە چـاوێکـم هـەیە. ببـوورە کە زۆر جـار لـە ژیـانتـدا شـەرمـەزارم کـردووی. لـە هـەمـوو شتـێکـم ببـوورە.\nبەڵام دەمەوێ ئـەم راستیـیە بـزانیت: کوڕی خـۆم، کاتێک کە منـداڵـێکی بچـووک بووی، کارەساتێکت بەسەر هات و چاوێکت لەدەست دا. منیش وەک هەر دایکـێک، یەکـێک لە چاوەکانی خۆمم بە تۆ بەخـشی. چونکە حەزم نەکرد کە بە تەنیا چاوێکەوە گەورە ببیت. بەڵی یەکێک لە چاوەکانی خۆمم پێشکەشت کرد. تا کوڕەکەم بە چاوێک لە چاوەکانی من لە جیهانی نوێ بـڕوانێت. کوڕە شیرینەکەم خۆشـتم دەوێ و هەموو کاتێک بیرت دەکەم.\nلەگـەڵ خـۆشـەویسـتـیـمـدا بـۆت\nئای///// ئای، کە ئەم نامـەیەی دایکـم داخ و کسـپە و کەسەرێکی زۆری خـستە دڵمەوە. زۆر دایکـم خۆشـدەوێ. زۆر پەشـیمان بوومەوە، لەو دڵـڕەقـییەی کە بەرانبەر بە دایکم کـردم. بـەڵام لە دوای چـی؟ پەشـیمانیـیەکی بێ هـوودەیـە.\nدایـک سـۆز و بەزەیـی و دلـۆڤـانی و هەمـوو شتـێکە.. پارێزگـاری لە دایکـتان بکـەن و هەرگـیز دڵـی مەشکـێـنن و مەڕەنجـێـنن.\nهـیوادارم کە نامەکەم ببـێت بە پەنـدێک، بـۆ هەمـوو کـوڕ و کچـێکی لاو. تا بە باشترین شـێواز، رەفـتـار لەگـەڵ دایکـیـانـدا بکـەن.\n(*) ئەم چـیرۆکە بە کەمێک دەستکارییەوە، لە ئینگـلیزییەوە وەرم گـێڕاوە بۆ کوردی. ناوی نووسەریشی لەسەر نییە. ناونیشانەکەی لە دەقـە ئینگـلیزییەکەدا بەم شێوەیەیە:\n(دایکـێکی یەکچـاو و کوڕەکـەی)\n(One Eeyed Mother and Son)


كۆبوونەوەی لیژنەی دارایی بۆ ڕێككەوتن لەسەر بودجە دەستی پێكرد - تۆڕی میدیایی خەڵک\nكۆبوونەوەی لیژنەی دارایی پەڕلەەمانی عیراق بۆ ڕێككەوتن لەسەر تێپەڕاندنی بودجەی ساڵی 2021 لە كۆبوونەوەی ئەمڕۆی پەڕلەەماندا دەستی پێكرد.\nسەرچاوەیەكی پەڕلەەمانی بۆ (خەڵك) ئاماژەی بەوەكرد، پێش دەستپێكردنی كۆبوونەوەی پەڕلەمان بۆ دەنگدان لەسەر پڕۆژە یاسای بودجەی فیدڕاڵی ساڵی 2021، كە بڕیارە لە كاتژمێر 1ی ئەمڕۆ دەستپێبكات، كۆبوونەوەی لیژنەی دارایی دەستی پێكردووە.\nڕاشیگەیاند، لیژنەی دارایی پەڕلەمان لەگەڵ سەرۆكی كوتلەكانی پەڕلەمان و دەستەی سەرۆكایەتی دەستی بە كۆبوونەوە كردووە بۆ تێپەڕاندنی ناكۆكییەكان و ئامادەكردنی بودجە بۆ دەنگدان.\nلەئێستادا چەند ناكۆكییەك لەنێوان كوتلەكانی پەڕلەمان ماون، كە بوونە ئاستەنگ لەبەردەم تێپەڕاندنی بودجە، كە گرنگترینیان نرخی دۆلار و پشكی هەرێمی كوردستانە.\nپێشتر، شیروان میرزا، ئەندامی لیژنەی دارایی پەڕلەمانی عێراق بۆ (دەنگی كوردی ئەمریكا) وتی، “ماوەتەوە ئێستاوە ئێمە وەكو لیژنەی دارایی دواكۆبوونەوەی خۆمان بكەین لەسەر تەواوكردنی پڕۆژە یاساكە بەگشتی و بەتایبەتی ماددەی 11 كەپەیوەندی بەپشكی هەرێمی كوردستانەوە هەیە.\n17 ئازار 2021 5.00 pm\nخەڵك- پەڕلەمانتارێكی كورد لە پەڕلەمانی عیراق لەسەر بودجە ڕووبەڕووی دەستەی سەرۆكایەتی پەڕلەەمان دەبێتەوە و دەڵێت:…\n23 شوبات 2021 4.30 pm\nخەڵك- لیژنەی دارایی پەڕلەمانی عیراق كۆتایی بە ئامادەكردنی پڕۆژە یاسای بودجەی فیدڕاڵی هێنا و تەنها پشكی هەرێم…


گەل یەکگرتوو بێت پیلانەکانی دوژمن لە زیانی خودی دوژمن تەواو دەبێت - Mehr News Agency\nAP ١٣٩٨ گوڵان ١١ ١٣:٤٥\nNews Code 26293\nڕێبەری لە دیدار لەگەڵ مامۆستایانی قوتابخانەکان:\nگەل یەکگرتوو بێت پیلانەکانی دوژمن لە زیانی خودی دوژمن تەواو دەبێت\nڕێبەری باڵای شۆڕشی ئیسلامی ئێران وتیان: بە یەکگرتوویی گەل، پیلانەکانی دوژمن بە هەموو پڕوپاگەندەکانیەوە بۆ شێواندنی زەین و تێکەڵ کردنی گۆڕەپانەکە، لە زیانی ئەو تەواو دەبێت.\nبە ڕاپۆرتی ئاژانسی هەواڵی مێهر، پێش نیوەڕۆی ئەمڕۆ چوارشەمە ۱۱ی گوڵان، ژمارەیەک لە مامۆستایانی قوتابخانەکانی ئێران بە بۆنەی هاتنی هەفتەی مامۆستاوە چوونە دیداری ڕێبەری باڵا.\nئایەتوڵڵا خامنەیی لەم دیدارەدا وتیان:ئێوە مامۆستایان لە شوناسی فەرهەنگی دروست دەکەن تا کۆمەڵگا هەست بە شوناس بکات. دەیانەوێت بە جێبەجێ کردنی بەڵگەنامەی ۲۰۳۰ لە وڵاتانی موسڵمان، سەرباز و ژێردەستە بۆ ئەمریکا و بریتانیا دروست بکەن.\nوتیشیان: شارستانیەتی، پشت بە فەرهەنگ دەبەستێت. ئەگەر فەرهەنگ و دەوڵەمەند نەبێت، شارستانیەت نایێتە دی. لێرەدایە کە گرینگایەتی بەڵگەی ۲۰۳۰ دیارە. ناوەڕۆکی ئەم بەڵگەنامە ئەوەیە کە سیستەمی فێرکاری ئێمە دەبێ شێوازی ژیان و فەلسفەی ژیان لەسەر بنەمای بیانی بە منداڵ فێر بکرێت. واتا ئێوە لە وانگەدا سەرباز بۆ ڕۆژاوا دروست بکەن.\nئایەتوڵڵا خامنەیی ڕایانگەیاند: هۆکاری ئەوەی کە ئەمانە کار لەسەر بەڵگەی ۲۰۳۰ دەکەن، ئەوەیە کە لەم بەڵگەیەدا فەرمان دراوە کە ڕاهێنان و بارهێنان، هزر و بیری قوتابیان بە جۆرێک بگۆڕێت کە بنەماکانی ژیانیان بە گوێرەی فیکری ڕۆژاوایی بێت.\nئەوەشیان وت کە ئەم بەڵگە واتا ئێوە سەرباز بۆ ئەمریکا و بریتانیا و دیکەی دڕندە کان دروست بکەن؛ ئەوانەی کە مرۆڤ دەکوژن و یارمەتی مرۆڤ کوژەکان دەدەن،بێ ئەوەی ئاڵۆزیش بن. دەڵێن چونکوو پێویستمان بە پارە هەیە یارمەتیان دەدەین. ئێستا ئەمانە دەیانەوێت ئێمە لە وڵاتانی موسڵماندا بۆ ئەمانە سەرباز و نۆکەر و بەردەست ڕابهێنین. ۲۰۳۰ ئەمەیە.\nئایەتوڵڵا خامنەیی لە دوایین بەشی قسەکانیاندا ئاماژەیان دایە ڕیزبەندی جەنگی دوژمن و هێرشەکانیان لە بوارەکانی ئابووری، سیاسی، دزەی هەواڵگری و زەبردان لە ڕێگای مەجازی و زیادیان کرد: ئەمریکا و زایۆنیزم لە هەموو لایێکەوە خەریکی پلانرێژی و پیلانگێرین، هەڵبەت ئەمە تەنیا تایبەت بە دەوڵەتی ئێستای ئەمریکا نییە، پێشووترەکانیش هەر ئەم کارەیان دەکرد بەڵام بە دەستپۆشی مەخمەڵیەوە کەچی ئێستا سەرۆک کۆماری ئەمریکا دەستپۆشەکەی هەڵگرتووە و دەستی ئاسنی ئەمریکییەکانی دەرخستوە.\nجەختیشیان کرد: لە بەرانبەر ڕیزبەندی جەنگی دوژمن دژی گەلی ئێران، گەلیش دەبێ ڕیزبەندی جەنگی ببێت و هەموو بەرپرسان، گەل و کەسانی بلیمەت و بە توانا لە هەموو بوارەکان دەبێ هەست بە بەرپرسیارێتی بکەن و بێنە مەیدان.\nئەوەشیان وت کە دوژمن بە ڕواڵەت ڕیزبەندی جەنگی نییە کە هەڵبەت هێزە سەربازییەکانی ئێمە وریان.\nئایەتوڵڵا خامنەیی جەختیشیان کردەسەر زەروورەتی پاراستنی یەکگرتوویی و وتیان: هەمووان دەبێ وریا بن بە هۆی ڕای جیاوازەوە لەیەەکتر ئاڵۆز نەبن چونکوو بە هێزی گەل بەستراوە بە یەکگرتووییەوە.\nوتیشیان: بێ گومان گەنجانی ئازیزی ئێرانی سەربەرز، شکست هێنانی ئەمریکا و چۆک دادانی زایۆنیزم و سەربەرزی گەلی ئێران دەبینن.


سیخورمەیەك بۆ وەزیری خوێندنی باڵا بەر له ماڵئاوایی | kurditgroup\nسیخورمەیەك بۆ وەزیری خوێندنی باڵا بەر له ماڵئاوایی\nلەیادمە وەرگێڕ بووم لە هۆوم ئۆفیسی بەریتانی لە کەیسی هاووڵاتییەکی شاری کەرکووکدا، پێیانوتم کەیسی ئەم پەناخوازەمان ڕەفز کردووەتەوه لەبەر چەند هۆیەك؛ یەکەم ئەم پەناخوازە دەڵێت سەرباز بووم لە گاردی نیشتمانیی عێراقی لەژێر فەرماندەی هێزەکانی ئەمریکا و هێزەکانی ئەمریکا هەویەی سەربازییان بۆ کردووم. له هەویەکەش نووسراوه: Iraqi National gard.\nئێمە باوەڕمان وایه ئەم هەویەیه ساختەیه، چونکه مەعقوول نییه ئەمریکییەکان هەڵەی وا بکەن وشەی Guard به gard ڕێنووس بکەن. تێگەیشتم که ڕێنووس زۆر گرنگه، هەروەك داهاتووی پەنابەرێکی خستە مەترسییەوه.\nبەڵام له کوردستان هەڵەی ڕێنووس وەك خوێی چێشتی لێهاتووه؛ نووسین نییه ئەو خوێیەی تێنەکرابێت. ئەوەی جێی ڕەخنەی تونده، مۆری وەزارەتی خوێندنی باڵایە کە لەخوارەوه هاتووه؛ له چەند وشەیەکی کەم پێکهاتووە، کەچی دوو وشەی بەهەڵه ڕێنووس کراون! یەکەم وشەی Scientific به Scintific ڕێنووس کراوه، که شتی وانییە له زمانی ئینگلیزیدا. دووەم ووشەی Out به OUt ڕ‌ێنووس کراوه، که هەڵەیه. ئەمە لەکاتێکدا زۆربەی کارمەندانی وەزارەت وا خۆ نیشان دەد‌ەن که زمانی ئینگلیزی دەزانن. ئەگەر ئەوانیش کەم شارەزان، خۆ جەنابی وەزیر به ئینگلیزییەکی نایاب قسە دەکات، عەجەب ئەم هەڵەی نەبینی!!!\nشایەنی باسە کە بابەتەکەی سەرەوە خۆیشی پڕ بوو لە هەڵەی ڕێنووسی، لەکاتێكدا خۆی ڕەخنەی ڕێنووس لە وەزارەتی خوێندنی باڵا دەگرێت!!! وەرە سەر لەم خەراباتە دەرکە!!! عەجەب داواکار و عەجەب داوالێكراو!!!\nکاک زمانیار، بڕوام نییە وەزیر هەموو مۆر و فۆڕمەکانی وەزارەتی بینیبێ، ئەوە هەڵەی نەزانینی کارە لە لایەن ئەو فەرمانبەرانەوە، ئینجا ئەوەی کە مۆرەکە دروست دەکا لەوانەیە خوێنەواری ئەوتۆی نەبێ، ئەمانیش ڕۆژێک لە ڕۆژان نایخوێننەوە بزانن چی دەنووسێ گرنگ ئەوەیە شین دیار بێ.\n[color=#0000ff]"گرنگ ئەوەیە شین دیار بێ" ... [/color]با شین بێ، با شین با شین با شین بێ :)\nئەمە چی شین دەکەیت، هەر [b]شین[/b] نەبوو!.\nههههههها... پەلەم نییە، ئەو شینە ڕۆژێك دادێت سەوز بێت :)